text:
Í kvøld skulu B36 og KÍ royna at fáa góð úrslit í ávíkavist Norðurírlandi og Litava. B36 er í Belfast, har norðurírsku steypavinnararnir Crusaders taka ímóti, og KÍ skal aftur í ár spæla á tjóðarleikvøllinum í Vlinius; hesaferð ímóti tí á pappírinum triðbesta liðnum í Litava.
Les eisini: Fyrru uppgávurnar eru í Norðurírlandi og Litava
KÍ kom til 1. umfar í Europa League við at vinna 9-1 samanlagt á Tre Fiori úr San Marino. B36 byrjar, í mun til í fjør, í 1. umfari orsakað av, at liðið gjørdist steypavinnarar í fjør. Serliga B36 fekk eitt lutakast, og á pappírinum hava liðini realistiskan møguleika, hóast bæði eru undirtippaði. Í báðum legunum hava teir fyrireika seg væl og trúgva veruliga uppá tað.
Les eisini: Erling Dávidsson: Motivatiónin er altíð at spæla seg víðari
Jóannes Bjartalíð: Vit trúgva uppá at koma víðari einaferð afturat
Av veddingarfyritøkunum verður mett, at KÍ hevur eitt lítið sindur betri møguleika í kvøld og samanlagt. Ein sigur til klaksvíkingar í Vilnius gevur pengarnar nakað undir fimm ferðir aftur hjá teimum flestu, meðan ein sigur til Riterai hevur odds áleið 1,70. Í Norðurírlandi er ein heimasigur til odds áleið 1,60, og ein sigur til B36 liggur ímillum 5.00 og 5.50.
(Páll Klettskarð, Deni Pavlovic og hinir í bláum og hvítum skulu í kvøld aftur spæla á LFF leikvøllinum í Vilnius - Mynd: Sverri Egholm)
Innsatsurin skal vera har, og dirvi til at spæla og disiplinin skal vera í ordan. Í slíkum evropeiskum dystum hava føroysku liðini sjálvdan ráð til grundleggjandi mistøk, og fyri KÍ og B36 hevur tað alt at siga, at uppgerðin livir eftir dystirnar í kvøld. Hvørgan av liðunum fær trupulleikar av nógvum hita í kvøld - bæði í Vilnius og í Zalgiris fer hann at liggja líka undir 20 hitastig - áleið 18.
Europa League 1. umfar, fyrru dystirnir
(17.30): FK Riterai - KÍ - Stroyming: Her
(18.00): Crusaders FC - B36 - Stroyming: Leinkja verður tøk seinni
*(Tíðirnar eru føroyskar)
Vit dagføra støðuna í báðum dystunum á forsíðu okkara


c: text/html

text:
Norska frálandsreiðaríið Siem Offshore ætlar at leingja freistina á tveimum lánum og skriva út nýggj partabrøv fyri eina trísiffraða miljónaupphædd. Tað upplýsir felagið í tveimum fráboðanum til keypsskálan í Oslo. Ítøkiliga ætlar reiðaríið at leingja gildistíðina á
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Tá vit mistu málið úr eygsjón, tvífaldaðist knossið!" - Mark Twain

robotstxt: allowed

filter: keep


text:
Leiga av fimleikahøll
Fimleikarhøllin er ein partur av Fuglafjarðar skúla. Eftir skúlatíð verður høllin tó nýtt sum almenn. Á hvørjum ári, áðrenn skúlin fer í summarfrí, verður høllin lýst leys, og Mentamálanevnd Fuglafjarðar býráðs viðger síðan innkomnar umsóknir.
Fyri at tryggja, at fimleikarhøllin altíð er ruddilig og snotilig at koma inn í, eru reglur at ganga eftir hjá teimum, ið nýta høllina. Fyrispurningar um reglur og nær høllin er upptikin eftir skúlatíð, skal beinast til Fuglafjarðar kommunu, Ennivegur 38, tel. 668000.


text:
Vit vistu væl, at hervilig sjúka hevði fingið fastatøkur á honum. Kortini kom tað sum ein skelkur mánamorgunin 15. oktobur, tá tíðindi bórust um, at Arnbjørn Borgarlíð ikki var millum okkum longur.
Ein starvsfelagi hevði lagt árarnar inn fyri seinastu ferð.
Arnbjørn var ein sera gløggur og evnaríkur maður, men róligur og stillførur sum hann var, gekk hann ikki og veipaði við ørmunum, heldur gekk hann stillisliga um hurðarnar.
Hann var ikki ein, ið tosaði nógv. Tó kundi hansara djúpa klára rødd onkuntíð hoyrast við einari viðmerking um okkurt av dagsins málum.
Tí hóast hann ikki brúkti so nógv orð, hevði hann sínar meiningar um tey flestu viðurskifti.
Presturin nevndi í talu sínari í Vesturkirkjuni, tann dagin Arnbjørn fór til jarðar, at hann var so vælskipaður.
Hetta kunnu vit, sum arbeiddu saman við honum á Sjómanskúlanum, seinni Vinnuháskúlanum, ikki annað enn vera samd í.
Hann var sjáldsama vælskipaður í øllum, hann fekst við í sínum arbeiði. Hetta, saman við bæði breiðu og djúpu fakligu førleikunum, gjørdi, at tey arbeiðsøki, har Arnbjørn hevði ábyrgd, vóru væl umgingin.
Tað, sum varð latið úr hondum hansara, var vælgjørt og ikki minst: altíð væl gjøgnumhugsað, áðrenn tað var latið úr hondum.
Av tí sama var tað eisini lætt og hugaligt at arbeiða saman við honum.
Hann var ongantíð bangin fyri at geva av síni vitan, tá hann varð spurdur.
Ein fyrrverandi lærari á Sjómansskúlanum segði einaferð: ”Tað er so deiligt at hava skeið saman við Arnbirni. Eg óruddi og Arnbjørn ruddar”.
Hann bar stóran alsk til okkara móðurmál, og hann var altíð góður í ráðum á økinum, tí eisini her hevði hann førleika framum tey nógvu.
Nú er ongin Arnbjørn at spyrja um hetta ella hatta.
Arnbjørn hevur gingið sína seinastu vakt, onnur hava tikið við og soleiðis má tað bara vera.
Vit á Vinnuháskúlanum hava mist ein góðan, dugnaligan og væl dámdan starvsfelaga, og hann fer at vera saknaður av okkum.
Tó er missurin og saknurin størstur hjá tykkum, sum sita eftir og hava mist ein góðan mann, pápa, verpápa og abba.
Starvsfelagarnir á Vinnuháskúlanum
Um tú veitst okkurt, sum VP ikki veit - skriva so til vp@vp.fo


text:
Datarull er ein funka, ið er tøk í nýggju Hey sjálvgreiðsluni hjá okkum.
Fyri at fáa datarull funkuna, er neyðugt at tú hevur eitt av okkara nýggju haldum.
Datarull virkar soleiðis, at tað data, ið tú ikki brúkar av tínum datapakka í inniverandi mánaði, verður flutt til næsta mánað.
Dømi:
Tú hevur eitt 30 GB hald, og hevur í hesum mánaðinum einans brúkt 18GB. - So vera tey óbrúktu 12GB flutt til næsta mánað. Sostatt hevur tú 30GB+12GB at brúka næsta mánað.
Tú kanst altíð síggja hvussu nógv data tú hevur spart upp í datarull, við at rita inná mitt.hey.fo
á kortinum "mín datanýtsla í Føroyum" kanst tú trýsta á vís yvirlit.
So sært tú hvar títt tøka data kemur frá:
Her sært tú at hesin kundin hevur 28.93GB uppspart í datarull.
Tá tú brúkar data, brúkar tú altíð fyrst av tínum vanliga datapakka, áðrenn tú brúkar av tínum datarull.
Gev gætur, at um tú strikar ella broytur haldið hjá tær til ein minni datapakka fellur alt uppspart data burtur.
Datatull kann ikki nýtast í útlandinum.


text:
40 støddfrøðingar við Gjógv
Fróðskaparsetur Føroya er millum fyriskipararnar av norðurlendskari ráðstevnu í støddfrøði við Gjógv har 40 støddfrøðingar luttaka.
Í døgunum 15. til 20. mai 2012 verður skipað fyri eini ráðstevnu í støddfrøði við Gjógv. Ráðstevnan, ið hevur 40 luttakarar frá universitetum í Norðurlondum, er í evninum Operatoralgebra og dynamikkur og markerar hon samstundis endan á einum trý ára longum netverki, NordForsk Research Network Operator Algebra and Dynamics. Endamálið við hesi verkætlan, ið er stuðlað av NordForsk hjá Norðurlendska ráðharraráðnum, er at formalisera og styrkja samstarvið millum norðurlendsk universitet á økinum operatoralgebra og dynamikkur, soleiðis at Norðurlond gerast millum førandi londini í hesum granskingarevni. Fíggjarliga er ráðstevnan fyrst og fremst stuðlað av NordForsk og Granskingarráðnum.
Operatoralgebra og dynamikkur
Operatoralgebra og dynamikkur eru tvey ymisk øki í reinari støddfrøði. Tey seinastu áratíggjuni hevur granskingarevnið operatoralgebra, sum tænir sum eitt grundarlag undir kvantufysikki, havt ein sera stóran vøkstur og hevur drigið nógvar framúrskarandi støddfrøðingar til sín, harímillum Fields medaljuvinnararnar Connes og Jones. Serstakliga hevur nýtslan av teknikkum og úrslitum frá operatoralgebra í dynamiskum skipanum ment seg nógv seinnu árini. Grundleggjarin av operatoralgebra, kendi vísindamaðurin John von Neumann, var sjálvur vitandi um hetta týðandi samvirkni millum operatoralgebra og dynamikk. Mótið millum hesar báðar støddfrøðigreinarnar skapar eitt samband millum tvær etableraðar, men rættiliga ymiskar vísindagreinir í støddfrøðini, ið hevur víst seg at vera vert at granska – bæði fyri operatoralgebra og fyri dynamikk.
Almennur fyrilestur
Í sambandi við hesa ráðstevnu skipar Fróðskaparsetrið fyri almennum fyrilestri í Østrøm Kristi Himmalsferðardag 17. mai kl. 19:00. Har fer Søren Eilers at røða um týdningin, sum støddfrøði hevur í undirvísingarverkinum og samfelagnum annars. Eisini verður møguleiki fyri kjaki. Søren Eilers, ið er 44 ár, er professari í støddfrøði við Københavns Universitet. Hann hevur verið instituttleiðari fyri undirvísing í støddfrøði á Københavns Universiteti og hevur verið formaður fyri Dansk Matematisk Forening, ið m.a. útgevur ritið Matilde, sum nógvir støddfrøðilærarar kenna væl. Hann er eisini kendur fyri sítt áralanga undirvísingarvirksemi serliga á fyrsta ári, har hann hevur fingið túsundvís av studentum gjøgnum Kalkulus og Lineær algebra.
-
10.10.2019 Setrið Søgu- og samfelagsdeildinBuSK verkætlanin vunnið NPA Arctic Award 2019Fróðskaparsetrið hevur seinastu trý árini verið partur av Bu...
-
08.10.2019 SetriðSNILDA FRAMTÍÐINSMART CITIES IN THE ARCTIC Hvussu kunnu vit við snildum og ...
-
07.10.2019 Setrið Føroyamálsdeildin Til lesandiAT VERA ELLA IKKI, TAÐ ER TAÐSeinnapartsseminar um Shakespeare og Hamlet í Kongshøll Útb...


text:
Piacenza
Piacenza (emilianeisiskt mál: Piasëinsa) er ein býur og kommuna í regiónini Emilia-Romagna í Norðuritaliu, og er høvuðsstaður í landslutinum Piacenza. Býurin liggur 80 kilometrar í ein landsynning av Milano. Tann 30. april 2014 búðu 102 385 fólk har.
Piacenza liggur á háslættanum við ánna Po ánna hevur mark til kommunurnar Calendasco, Caorso, Caselle Landi, Corno Giovine, Gossolengo, Gragnano Trebbiense, Podenzano, Pontenure, Rottofreno, San Rocco al Porto og Santo Stefano Lodigiano.
Innihaldsyvirlit
Søga[rætta | rætta wikitekst]
Býurin Piacenza varð stovnaður í 218 f.Kr. sum eitt rómverskt hjáland, Colonia Placentia, og gjørdist eitt týðandi knútapunkt í tí rómversku vegaskipanini á Poslættuni. Býurin gjørdist partur av ríkinum hjá langobarnenum og frankunum og bleiv stýrdur av biskupum frá 997. Í 1100-talinum gjørdist Piacenza sjálvstøðug tjóð og blómaði í 1200-talinum orsakað av einum ríkum handilslívi. Piacenza hoyrdi til lombardiska statsforbundið og kom í 1512 undir húsið Visconti, sama ár vann pávin Julius II valdið á býnum, sum tíðarskeiðini 1545-1808 og 1814-1860 var partur av hertugadøminum Parma og Piacenza.[2]
Vinarbýir[rætta | rætta wikitekst]
Myndir[rætta | rætta wikitekst]
Keldur[rætta | rætta wikitekst]
- ↑ Il ballottaggio minuto per minuto. I commenti, le immagini, le voci
- ↑ Nationalencyklopedin


text:
Býráðsfundur 22. mars 2018 kl. 17.00
Býráðslimir: Tórbjørn Jacobsen, Terje B. Vestergaard, Helgi Lamhauge Petersen, Hans Jákup Johannesen, Etly Nord Højgaard, Kári Egholm Jacobsen, Jonhard Danielsen, Jonnhild Reynholdsdóttir, Jóhan Vest, Kristian Gaardbo og Selinda í Heiðunum
Ikki á fundi: Helgi Lamhauge Petersen
28/18: Bygging av nýggjari kirkju á Glyvrum
Árni Winther, arkitektar, søkja um byggiloyvi til nýggja kirkju á Glyvrum og hava sent nýggjar visualiseringar og aðra staðseting. Í fyrra uppskotinum var staðsetingin 18 metrar frá vegmiðju og hæddin 14 metrar omanfyri veghæddina á landsvegnum. Hetta er nú broytt soleiðis, at teinurin frá vegmiðju er 26 metrar og hæddin røkkur áleið 11 metrar uppum veghæddina á landsvegnum.
Seinast málið var fyri í nevndini (BBN), varð víst á, at ein fráboðan um eitt gamalt sornhús í økinum, var send kommununi. Heitt er á Søvn Landsins um at gera eina meting um sodnhúsgrundina og at máta hana upp. Henda máting er ikki framd enn.
Tekniska deild mælir nevndini til at meta, um innsenda tilfar gevur eina nøktandi lýsing av verkætlanini, og um hetta kann verða grundarlag undir serstakari byggisamtykt fyri verkætlanini at byggja nýggja kirkju á Glyvrum.
-Byggi- og býarskipanarnevndin metir, at innsendu visualiseringarnar eru nøktandi og mælir til, at gjørt verður uppskot til serstaka byggisamtykt fyri økið.
-Býráðið hevur á fundi 22/3-2018 einmælt samtykt at taka undir við tilmælinum frá Byggi- og býarskipanarnevndini.
29/18: Umskipan av uttangarðs jørð á Skála.
Umhvørvisstovan hevur sent kommununi umsókn, um umskipan av uttangarðsjørð 63-248a, 63-247a og 63-114a á Skála, til ummælis. Tekniska deild mælir til at viðmæla umsóknini.
-Byggi- og býarskipanarnevndin mælir til at taka undir við tilmælinum frá Teknisku deild.
-Býráðið hevur á fundi 22/3-2018 einmælt samtykt at taka undir við tilmælinum frá Byggi- og býarskipanarnevndini.
30/18: Umsókn frá SEV um byggiloyvi til flytan av trafostøð í Runavík.
SEV søkir um byggiloyvi til nýggja trafostøð í Runavík, sunnan fyri Barnagarðin á Mýrunum, í staðin fyri støðina, sum stendur har nú. Staðsetingin, sum søkt verður um, er nakrar metrar norðari og eystari enn verandi støð. Tekniska deild mælir til at játta byggiloyvi til nýggja trafostøð, sum søkt verður um.
-Byggi- og býarskipanarnevndin mælir til at taka undir við tilmælinum frá Teknisku deild.
-Býráðið hevur á fundi 22/3-2018 einmælt samtykt at taka undir við tilmælinum frá Byggi- og býarskipanarnevndini.
31/18: Tíðaravmarkað parkering í grótbrotinum við Bónus.
Áheitan er komin frá handilslívinum um at broyta ásetingina fyri parkering í grótbrotinum, tí eftir hondini verður grótbrotið í stóran mun brúkt til parkering hjá starvsfólkum á ymsum stovnum kring um í býnum og eru ov fáir støðubásar til kundar hjá handlunum.
-Av tí at ferðslunevndin ikki hevur verið virkin, mælir Tekniska nevnd til, at ferðslunevndin fæst at virka aftur og at málið verðu latið nýskipaðu Ferðslunevndini til viðgerðar.
-Býráðið hevur á fundi 22/3-2018 einmælt samtykt at taka undir við tilmælinum frá Teknisku nevnd um at fáa málið til viðgerðar í Ferðslunevndini.
32/18: Útlutan av mentanarstuðli.
Eftir umrøðu í mentanarnevndini, hevur Etly N. Højgaard, býráðslimur, gjørt uppskot til annan leist fyri, hvussu mentanarstuðulin skal útlutast.
Siðvenjan higartil hevur verið, at borgarar og felagsskapir hava kunnað søkt um stuðul til verkætlanir alt árið, og at mentanarnevndin síðan hevur tikið støðu til hvørja einstaka umsókn sær.
Í mentanarálitinum, sum varð gjørt á heysti 2016, er uppskot um at endurskoða leiðreglurnar fyri mentanarstuðul.
-Mentanarnevndin mælir til at skipa mentanarstuðulin eftir nýggja leistinum og at útluta eftir hesum leisti fyrstu ferð aftaná 1. oktober í ár, og at lýst verður við hesum í góðari tíð frammanundan.
-Býráðið hevur á fundi 22/3-2018 einmælt samtykt at taka undir við tilmælinum frá Mentanarnevndini, sum hevur við sær, at Mentanarnevndin viðgerð ella játtar stuðul í samráð við Mentanardeildina samsvarandi mentanarálitinum. Útlutanin eftir hesum leisti verður latin fyrstu ferð eftir 1/10-2018.
33/18: Kommunugjald fyri børn í frítíðaransingini í Kelduni.
Frískúlin Keldan heitir at kommununa um fíggjarligan stuðul til ansing av børnum í frítíðarskúlanum (aftaná skúlatíð) fyri børn í forskúlanum og í 2 flokki.
Kommunan rindar frammanundan fyri børn í frítíðarskúlanum, sum ganga í 1 flokki. Í løtuni er tað ongin onnur kommuna sum stuðlar Frískúlanum í Kelduni við gjaldi til frítíðarskúlan.
Fyri næmingar í Frískúlanum gjalda kommunurnar pr. næming sambært Frískúlalógini.
-Trivnaðarnevndin býtti seg í ein meiriluta og ein minniluta. Meirilutin mælir frá at játta umsóknini um stuðul til frítíðarskúla fyri børn í forskúla og 2. Flokki, meðan minnilutin mælir til at játta stuðul til frítíðarskúla fyri børn í 2. flokki.
-Fíggjarnevndin samtykti á fundi 19/3-2018 at leggja viðtøkuna í Trivnaðarnevndini fyri Býráðið til støðutakan.
-Á býráðsfundinum 22/3-2018 vórðu framsett 3 broytingaruppskot:
1. Borgarstjórin setti fram broytingaruppskot um at beina uppskotið aftur í Trivnaðarnevndina.
Uppskotið varð felt við 1 atkvøðu fyri (Torbjørn Jacobsen) og 9 atkvøðum ímóti (Terje Beinar Vestergaard, Hans Jákup Johannesen, Etly Nord Højgaard, Kári Egholm Jacobsen, Jonhard Danielsen, Jonnhild Reynholdsdóttir, Jóhan Vest, Kristian Gaardbo, Selinda í Heiðunum)
2. Síðani varð atkvøtt um meirlutatilmælið frá Trivnaðarnevndini um ikki at veita ansingarstuðul til 2. flokk, men framhaldandi at stuðla ansing í 0. og 1. flokki.
Uppskotið varð felt við 3 atkvøðum fyri: (Torbjørn Jacobsen, Jonnhild Reynholdsdóttir og Kristian Gaardbo) og 7 atkvøðum ímóti (Terje Beinar Vestergaard, Hans Jákup Johannesen, Etly Nord Højgaard, Kári Egholm Jacobsen, Jonhard Danielsen, Jóhan Vest, Selinda í Heiðunum)
3. At enda varð atkvøtt um broytingaruppskot, sum Kári E. Jacobsen og Terji B. Vestergaard settu fram á fundinum, har mælt verður til at taka undir við minnilutanum í Trivnaðanevndini “...at veita ansingarstuðul til 2. flokk”.
Hetta uppskot varð samtykt við 7 atkvøðum fyri (Terje Beinar Vestergaard, Hans Jákup Johannesen, Etly Nord Højgaard, Kári Egholm Jacobsen, Jonhard Danielsen, Jóhan Vest, Selinda í Heiðunum) og 3 atkvøðum ímóti (Torbjørn Jacobsen, Jonnhild Reynholdsdóttir, Kristian Gaardbo).


text:
Hóskvøldið 12. september hevði Keypmannahavnarnevndin í MFS aðalfund. Nevndin virkar fyri trivnaði og upplýsing millum føroysk lesandi í Keypmannahavn og skipar fyri tiltøkum av fakligum, politiskum og mentanarligum slag.
Nevndin:
Forkvinna: Turið Jónleyg Johannesen
Næstforkvinna: Erika Høgnadóttir
Kassameistari: Tummas J Danielsen
Skrivari: Elin D Carlsson og Brim Hildardóttir Hoydal
Nevndarlimir: Hans Andrias Gregoriussen, Borgný Súsonnudóttir Hansen, Torbjørn Mikkelsen, Bergtóra Jensdóttir, Noomi Michelsen, Eva Hjelm Aanesen, Elsa Jónsdóttir Johansen (manglar á myndini) og Christine Reinhardt (manglar á myndini)


text:
Aftur í ár kunnu ungfólk melda seg til verkætlanina »Ung í arbeiði«, sum verður í viku 29 til og við viku 30. Umsøkjarin skal vera fyltur 13 ár 1. juni og ikki 17 ár 01. juni 2019.
Verkætlanin fevnir um ymiskt fyrifallandi arbeiði, ið hevur til endamáls at fríðka um kommununa.
Tað veri seg at gera smáumvælingar, lúka, sópa gøtur, mála, rudda og annað.
Arbeiðið er skipað soleiðis, at tey ungu sleppa til arbeiðis tvær vikur í part, svarandi til 80 tímar.
Tíðarskeið
Byrja verður 15. juli 2019, kl. 08.00 (viku 29) og fram til og við 26. juli 2019 kl. 16.00 (viku 30).
Tilmelding
Melda teg til við at senda ein teldupost til okkum, við at trýsta á her Tilmelding "Ung í arbeiðið 2019"
- Seinasta freist at melda til er sunnudagin 30. juni 2019.
- Umsøkjarar skulu búgva í Sumbiar kommunu.
- Vera fylt/ur 13 ár áðrenn 01.06.2019 og ikki 17 ár 01.06.2019.
04. juli verður kunngjørt hvør hevur fingið tillutað arbeiði.
Arbeiðstíð
Arbeitt verður átta tímar um dagin, frá klokkan 8 til klokkan 16.
Løn
Tey ungu verða sett eftir vanligum setanartreytum.
Lønin er tann sáttmálaavtalaða tímalønin umframt frítíðarløn smb. sáttmála hjá Arbeiðsmannafelagnum Beinisvørð.
Sumbiar Kommuna


text:
- Tíðindi, mentan og ítróttur
Amerikanskur ungdómur ov feitur
Amerikanska verjan hevur trupult við at kalla ungdóm inn til hernaðartænastu.
Sambært nýggjari kanning frá Strong Nation, sum er ein amerikanskur felagskapur knýttur at herinum, er gott og væl ein triðingur av amerikanska ungdóminum ov tjúkkur til at verða innskrivaður í herin.
Amerikanska verjumálaráðið hevur frammanundan trupulleikar við at kalla ungfólk inn til hernaðarliga tænastu, og nýggjasta kanningin gevur greiðar ábendingar um orsøkina til trupulleikan.
- Fiti hevur leingi hótt heilsuna í hesum landinum. Trupulleikin gerst alsamt verri, og fiti er eisini ein hótti móti amerikansku tjóðartrygdini, stendur millum annað at lesa í frágreiðingini, sum er gjørd av pensjoneraðum herovastum og herflotastjórum.
Ætlanin fyri 2018 var at kalla inn 76.500 fólk, men seinasta mánað boðaði amerikanska verjan frá, at tað einans varð eydnast at kalla inn 70.000. Hetta er fyrstu ferð í 13 ár, at tað ikki er eydnast at liva upp til ætlaða málsetningin, skrivar danska kringvarpið.
Sambært kanningini er fiti orsøkin til, at 70 prosent av amerikanskum ungdómi millum 17-24 ár ikki megna at klára krøvini, sum skulu klárast, fyri at tæna verjuskyldina.
- Ein stórur partur av amerikanskum ungdómi vigar ov nógv, og væntandi fer hetta at halda fram, uttan so at tiltøk verða sett í verk, sum eggja ungdóminum at liva sunnari, stendur í frágreiðingini.
Amerikanski verjumálaráðharrin, Jim Mattis, sigur seg stúra fyri gongdini viðvíkjandi innkallingartrupulleikinum.


text:
- Tíðindi, mentan og ítróttur
2004: Sparikassin yvirtekur Kaupthing Danmark
Tak niður
Í samband við at Kaupthing keypir øll partabrøvini hjá FIH Erhvervsbank í Danmark, verður avtalað, at Sparikassin yvirtekur Kaupthing í Danmark við árslok 2004 og fær bankin navnið Eik Bank Danmark í januar 2005.
Ein liður í avtaluni er, at Kaupthing Føroyar Virðisbrævameklarafelagið verður selt.
Sparikassin byrjar at keypa partabrøv í størsta sparikassanum í Íslandi, Spron.
Sparikassagrunnurin er við til at stovna íløgufelagið Notio.
Sí eisini


text:
- Sum skipanin er sett saman er í løtuni vónleyst hjá okkum at gera stórar íløgur í eitt nýtt skip. Vit mugu tí dúva uppá alternativar loysnir. Vit kendu støðuna hjá Grunnabarð, og tað vísti seg at bera til, greiðir Gunnbjørn Joensen frá.
Grunnabarð, sum einans hevur eitt royndarloyvi eftir hvítingsbróðuri at dúva...
Alternativið var útlendskt stál
- Sum skipanin er sett saman er í løtuni vónleyst hjá okkum at gera stórar íløgur í eitt nýtt skip. Vit mugu tí dúva uppá alternativar loysnir. Vit kendu støðuna hjá Grunnabarð, og tað vísti seg at bera til, greiðir Gunnbjørn Joensen frá.


text:
Bjarni Petersen væl nøgdur við Marport
Vit bjargaðu eini tveimum skrædlum í gjár, takka Marport TE/Catch sensorinum.
Sigur Bjarni Petersen skipari á Arctic Viking.
Mynd: TE/Catch sett á yvirnet aftan rist.
Á hesin myndini er ristin tipt, tað sæst at hæddin fra yvir til undirnet er bert 1 mtr (skal verða 1,6 m) og ongin skrift er.
Vit slakka weir og seta síðan nógv á, so gleppur (mitt á bílætinum)
Roki av rækjun sum hava ligið frammanfyri ristina sikkurt eini 800 kg fresa aftur (mitt á bílætinum sera góð skrift)
Síðan er vanlig skrift og hæddin er ca 1,6 mtr.
Mynd 2
Kemur móra í, ristin (undirneti) kemur nærri og nærri botni (skal verða ca 6 mtr uppfrá) (Ovari skermurin er TE)
Men blívur 1-2 metrar og kemur so heilt í botn, so vit hála og bjarga einum skrædli (als onki sást á skveri ella ørðum sum segði hetta), her er rein bleyt skræpa
Her er ójavnur botnur , og tað kundi sæ út sum at um man ikki hevur ristina væl kúla so riggar hon sum ein plógv av gravkúgv og dregur undirbellin niðurí móruheyggarnar
Nú er nýmáni, so vit bjargaðu eini tveimum skrædlum í gjár, takka TE/Catch
Bjarni Petersen
Arctic Viking.
bjargaðu eini tveimum skrædlum .pdf


text:
Pija Lindenbaum dugir bara hetta: at seta seg inn í barnsins sinni og skriva og myndprýða, so okkurt situr eftir hjá lesaranum.
Hesa ferð er søgan um Gyðu, sum er og vitjar vinkonuna Hjørdis. Inni hjá Hjørdis og teimum er ein barnagenta, sum eitur Tóta, og hon er kul!
Men so kemur Gyða til at gera nakað skeivt, og Tóta rópar: Hvat hevur tú gjørt!
So má Gyða krógva seg, tí hon er bæði kedd og bangin. Hon krógvar seg í minst túsund minuttir, men tíbetur kemur Tóta at vita, hvussu Gyða hevur tað.
Aftur


text:
Eingin vøra er á ynskilistanu.
UltraLipo er kallað “Feittsúgving uttan skurð” til kvinnur og menn.
”Kavitatión” er ein trygg og pínuleys klænkiviðgerð. Júst komin til Føroya.
Viðgerðin við UltraLipo System fæst BERT hjá Ergo Vælveru.
Hetta er ein tann mest framkomna ultraljóðviðgerðin í heiminum.
Kavitatión er heiti á tøknini, sum við lágfrekvensultraljóði skapar sokallaðar mikrobløðrur rundan um hvørja einstaka feittkyknu. Tá mongdin av smáu bløðrunum er nóg stór, brýtist membranurin hjá feittkyknuni niður. Harvið verður feittsýran frígivin og feittkyknan er burtur fyri altíð.
Tú kanst vænta:
UltraLipo System er ein av teim fáu skipanunum í heiminum, sum við læknafrøðiligum kanningum vísir á trygd og úrslit. Aftaná viðgerðina við lágfrekvensultraljóði geva vit altíð sonevnda lymfudrenagu fyri at hjálpa kroppinum at sleppa av við feittsýruna.
UltraLipo viðgerðin, ið er kavitatiónstøkni, skapar eina rúgvu av mikrobløðrum, ið leita móti feittkyknunum og festa seg rundan um hesar. Nakað sum tá tú stingur fingurin í eitt glas av vatni við brúsi, so sært tú, hvussu bløðrurnar leggjast rundan um fingurin. Tá mongdin av bløðrum er nóg stór, so brestur membranurin og feittkyknan gerst opin, so feittsýran rennur út. Harvið verður feittkyknan niðurbrotin.
Nei, tá vit eru vaksin, skapa vit ikki nýggjar feittkyknur, men tær vit hava, kunnu sjálvandi vaksa, um vit eta ov nógv og fáa ov lítla motión.
Nei, tað hevði verið alt ov mikið fyri kroppin. UltraLipo er til ávís øki, har mongdin av feittkyknum er høg, ella á øki, sum “bugla út”.
Tí tað hevði frígivið ov nógva feittsýru, sum kroppurin hevði havt sera torført at komið sær av við.
Nei, eingin hjáárin eru funnin.
Umráðandi er at drekka tveir litrar av vatni dagin fyri, sama dag og dagin eftir UltraLipo-viðgerð.
UltraLipo kann við stórum fyrimuni setast saman við LPG Endermologie, TEI System ella Slankiwrap.
Áðrenn 5 UltraLipo
Áðrenn 8 UltraLipo
Myndirnar vísa úrslit hjá Ergo Vælveru.
Prísur:
Bið um tilboð, um tú tekur meira enn eina viðgerð sama dag.
Bílegg tíð á tel : 515 777 ella á ergo@ergo.fo.
Tilboð:
UltraLipo og Slankiwrap sama dag kr. 1.700,-


text:
Um synd, skuld, feilir, játtan og fyrigeving; loddrætt og vatnrætt, í King James Bíbliuni.
Og fyrigev okkum skuldir okkara, sum vit fyrigeva skuldnarum okkara.
( Matth. 6:12 FKJ )
Og fyrigev okkum syndir okkara; tí vit eisini fyrigeva hvørjum tí sum er skyldugur mót okkum.
( Luk. 11:4 FKJ )
Játtið feilir tykkara hvør fyri øðrum, og biðjið hvør fyri øðrum, at tit mega verða grøddir. Hin virknaðarsama inniliga bøn av rættvísum manni megnar mikið.
( Jácob. 5:16 FKJ )
Altso:
Mótvegis Guði: synd
Manna millum: skyld, feilir
Against thee, thee only, have I sinned, and done this evil in thy sight: that thou mightest be justified when thou speakest, and be clear when thou judgest.
( Psalm 51:4 KJB )
Skyldið ongum manni nakað, uttan at elska hvør annan: tí hann sum elskar annan hevur uppfylt lógina.
( Rom. 13:8 FKJ )
Tí tað er ein Guð, og ein millumgongumaður millum Guðs og manna, maðurin Christus Jesus;
( I. Tim. 2:5 FKJ )
23 Tessvegna um tú komi við gávu tíni til altarsins, og har minnirst til at bróður tín hevur okkurt ímóti tær;
24 Lat eftir gávu tína har frammi fyri altarinum, og far leið tína; fyrst verð samdur við bróður tín, og kom so og ofra gávu tína.
25 Semst við mótstøðumann tín skjótliga, meðan tú ert á veginum við honum; at ikki á nøkrum sinni mótstøðumaðurin gevi teg upp til dómarans, og dómarin gevi teg yvir til tænastumansins, og tú verði kastaður inn í fongsul.
( Matth. 5:23—25 FKJ )
Vei tykkum, tá ið allir menn skulu tala væl um tykkum! tí soleiðis gjørdu fedrar teirra við hinar følsku prophetar.
( Luk. 6:26 FKJ )
Ein mann sum er ein ranglærari eftir hina fyrstu og aðru ávaring avvís;
( Titus 3:10 FKJ )
Og orðastríðið varð so hvast teirra millum, at teir skildust sundur hvør frá øðrum: og so Barnabas tók Markus, og sigldi til Cýpros;
( Gern. Ap. 15:39 FKJ )
( Hvast orðastríð nýtist ikki at merkja at hatur, beiskleiki, ella fíggindskapur var til staðar. Hvør berjist ikki fyri tað, hann elskar? )
.. og bara at sita og hugsa um hvat man burdi havt gjørt, ja, hvat spyrst so burturúr?
(Sitatini eru úr fyrstu útgávu av FKJ N.T.)


text:
Eitt prosent av fullveldi
15. august 2016
Ein spurningur um trúgv at skipa føroyska búskapin uttan stuðul ella ríkisveitingina
Búskapargrunnurin skal nýtast sum eitt amboð til at minka ríkisveitingina burtur av fíggjarlógini, og málið við honum skal vera ein sterkur og sjálvstøðugur búskapur. Tað var boðskapurin hjá Paula T. Petersen, framsøgumanni hjá Tjóðveldi, tá eitt uppskot um búskaprgrunnin var fyri í Løgtinginum fríggjadagin.
Framsøgumaðurin segði seg trúgva uppá, at vit megna at skipa ein búskap uttan stuðul.
Hetta var sami boðskapurin, sum vit hoyrdu ferð eftir ferð, tá samráðingarnar við donsku stjórnina um at skipa Føroyar sum fullveldi vóru slitnaðar fyri skjótt nógvum árum síðani. Nú skuldi Búskapargrunnurin koma ístaðin fyri ríkisveitingina.
Fínasta slag – men har er bara eitt stórt ”men”...
Gongst sum landsstýrið ætlar, fer landskassin at hava 9 mió. krónur í avlopi í ár og 50 mió. næsta ár.
Av hesum pengunum skulu 20 prosent í Búskapargrunnin. Tað vil siga, at avlopið ger tað møguligt at leggja 12 mió. krónur í Búskapargrunnin eftir tveimum árum (6 mió. í meðal um árið).
Heildarveitingin gevur landskassanum meira enn 600 mió. krónur á hvørjum árið, so við hasari ferðini tekur tað góð 100 ár við ríkisveiting at spara upp til eitt ár við fullveldi. (400 ár til eitt heilt valskeið).
Sjálvandi er tað skilagott at goyma pengar í góðum tíðum, men máti skal vera við skeivum samanberingum. Pengarnir mugu fyrst í grunnin, áðrenn vit kunnu taka teir út aftur, og 600 mió. krónur eru hóast alt rættiliga nógvir pengar.
Helgi Abrahamsen
RN
Aftur


text:
Frá at burturkast stórt sæð antin varð tveitt á sjógv ella brent á opnum báli, er burturkastøkið í dag nógv betur skipað.
Allar kommunur hava innsavningarskipan til húsarhaldsburturkast, pappír og papp og serliga dálkandi burturkast, umframt at bingjupláss eru í øllum kommunum, har borgarar kunnu sleppa av við burturkast.
Øll skulu brúka innsavningarskipanirnar hjá kommuni ella teir avhendingarmøguleikar, ið kommunan vísir á.
IRF og Tórshavnar kommuna hava umhvørvisgóðkenning til at taka ímóti burturkasti.
Í kommunum, ið eru limir í IRF, skulu borgarar lata burturkast inn á kommunala bingjuplássi, meðan borgarar í Tórshavnar kommunu skulu lata burturkast inn á Endurnýtsluna á Hjalla.
Umframt IRF og Tórshavnar kommunu, eru fýra privatar fyritøkur eisini góðkendir móttakarar av burturkasti, sí talvu niðanfyri. Góðkenningin er tó avmarkað til tey í talvuni tilskilaðu sløgini av burturkasti.
Vilt tú vita meira, so ring til Umhvørvisstovuna, tlf. 342400, ella send okkum ein teldupost us@us.fo


text:
Orð: N.F.S. Grundtvig
Lag 1: Knút Olsen
Lag 2: Ludvig Mathias Lindeman
Týtt: Jákup Dahl
1. Kirkjan hon er eitt gamalt hús,
stendur, um tornini falla;
torn sukku eftir torn í grús,
klokkur enn kima og kalla,
kalla á gomul og á ung,
mest tó á sál, sum troytt og tung
stundar á æviga hvílu.
2. Harrin ei býr í húsum teim,
sum mannahendur her gera,
templini øll um allan heim
kunnu hans dýrd ikki bera;
tó hevur bústað bygt sær her
algóði Guð, sum dýrur er,
reistan av moldum í náði.
3. Í húsi Guðs og kirkju nú
vit eru livandi steinar,
sum undir krossmerki skírn og trú
í Harrans miskunn sameinar;
um vit her hesum foldum á
bert vóru tvey, tó okkum hjá
Harrin var við sínum veldi.
4. Hvar so um alla heimsins grund
frelsarans navn vit á heita,
sjálvur hann kemur har á fund,
vil okkum sælan frið veita,
Andans og lívsins orð hans blíð
nær eru okkum hvørja tíð,
sálina ugga og lívga.
5. Hús tó, sum bera kirkjunavn,
bygd upp til frelsarans æru,
har sum hann tekur børn í favn,
eru sum heimini kæru.
Mangt signað orð har fram er ført,
har hevur sáttmál við oss gjørt
hann, sum oss himmiríki unnar.
6. Funturin minnir um skírnarnáð,
altar um kvøldmáltíð sæla,
orðið um Harrans hjálparráð
altíð skal her verða talað;
um øldir skifta, fara ár,
Harrin í dag er sum í gjár,
sama er trúgvin og skírnin.
7. Gævi tá Guð, ið hvussu er,
altíð, tá klokkurnar kalla,
fegið til kirkju fólkið fer,
samlynt um verðina alla!
«Verðin væl ei, men tit meg sjá,
alt, tað eg sigi, verður svá,
veri Guðs friður við øllum!»


text:
Ein talsmaður fyri saudiarabiska verjumálaráðið, Turki al-Malki, hevur í dag lagt fram leivdirnar av dronum og rakettum, sum próvførslu fyri, at tað var Iran, ið skipaði fyri álopinum á tvey oljuverk í Saudiarabia um vikuskiftið. Tað skrivar bretska tíðindastovan BBC.
##med2##
Mynd: Ritzau/Scanpix
Houthi uppreistrarfólkini í Jemen, ið eru stuðlað av Iran, hava tikið ábyrgdina fyri álopið, men sambært verjumálaráðnum vórðu 18 dronur og 7 rakettir brúktar í álopinum, og koma tær úr eini ætt, ið útilokar Jemen sum álopsstað. Harumframt metir talsmaðurin fyri verjumálaráðið, at uppreistrarfólkini ikki hava tøknini til at fremja eitt slíkt álop.
Iran hevur hinvegin avvíst allar ákærur og hevur ávarað, at tað fær avleiðingar, um Saudiarabia ella ein av teirra sameindu loypa á Iran.
##med3##
Nýggju prógvini hjá Saudiarabia eru løgd fram í kjalarvørrinum av, at USA hevur ákært Iran fyri at hava staðið fyri álopunum, og skýrt tað fyri eina krígsgerð.
Tað var tíðliga leygarmorgun, at eitt oljuverk í Abqaiq og eitt í Khurais blivu rakt av rakettum.
Saudiarabia peikar á Iran
Talsmaðurin fyri saudiarabiska verjumálaráðið Turki al-Malki. Mynd: Ritzau/Scanpix
Ein talsmaður fyri saudiarabiska verjumálaráðið, Turki al-Malki, hevur í dag lagt fram leivdirnar av dronum og rakettum, sum próvførslu fyri, at tað var Iran, ið skipaði fyri álopinum á tvey oljuverk í Saudiarabia um vikuskiftið. Tað skrivar bretska tíðindastovan BBC.
Talsmaðurin fyri saudiarabiska verjumálaráðið Turki al-Malki. Mynd: Ritzau/Scanpix


text:
Persónligir førleikar
Útbúgvingarnar til heilsuhjálpara og heilsurøktara innihalda í málunum fyri útbúgvingarnar, krav um at menna sínar persónligu førleikar í arbeiðshøpi, sum t.d. nevnt niðanfyri.
Allir næmingar fáa ein kontaktpersón á skúlanum, og samrøður verða hildnar javnan, har tosað verður um m.a. hesi viðurskifti:
Persónligir førleikar, ið arbeitt verður við kunnu vera:
- mótvegis øðrum sýna ábyrgdarkenslu, virðing og innliving í yrkisligum høpi
- tilvitan um egnar likamligar, sálarligar, sosialar og mentanarligar styrkir og sýna áhuga fyri at menna hesar
- evni at geva øðrum umsorgan á nærverandi og yrkisligan, tryggan hátt
- duga at samskifta greitt og siðiligt fyri betur at skilja hvønn annan
- duga at samstarva og menna evni síni í hesum høpi
Sosialir førleikar
- vera við til at menna tilgongdina á einum arbeiðsplássi fyri at fremja felags mál og virði
- duga virkin at samstarva við onnur
- duga sjálvstøðugt at taka stig til at fremja felags arbeiðsloysnir
- sýna virðing fyri øðrum í einum samstarvi, so felags mál verða rokkin
- hava vilja at taka samábyrgd á einum arbeiðsplássi
- hava fyrilit fyri ymiskleikum millum menniskju
Læringar- og menningarførleikar
- innlit í egnar lærutilgongdir og sýna evni til støðugt at menna hesar
- vilji til áhaldandi og virkin at vera við í broytingartilgongdum
- vera opin og skapandi í sambandi við broytingartilgongdir í umhvørvinum
- nýta eftirmeting og sjálvseftirmeting sum amboð í egnari læringar- og menningartilgongd
Í útbúgvingarbókini liggur "persónliga útbúgvingarætlanin", ið ætlað til at arbeiða við hesum persónligu førleikum, og hendan verður dagførd ígjøgnum alla útbúgvingina. Næmingurin fyllir sjálvur skjalið út, í samrøðum við kontaktlæraran á skúlanum, og tá skúlin vitjar í starvsvenjingini.
Amboðið "kurlurnar" verður nýtt til at frejma tilvitan um menning í persónligum førleikum. Sí Útbúgvingarbók.


text:
Wikipedia:Hendingar/13. desember
Hin 13. desember:
- 1903 - Kvívíkar kirkja (myndin) verður vígd.
Leiðbeining[rætta wikitekst]
Á hesi síðu skulu helst bert vera tríggjar hendingar, ið verða skrivaðar stutt og í punktformi, danska Wikipedia hevur bert 3 hendingar fyri hvønn dagin, ið sæst á forsíðuni, tann enska hevur fimm hendingar og tann norska hevur uppaftur fleiri hendingar. Tað má bara vera upp til tann ið skrivar her at meta um, hvat ið passar best, men ikki ov nógvar hendingar. Hendingarnar skulu eisini kunna finnast aftur í greinini fyri dagin, og tað eigur at vera talan um týðandi hendingar fyri dagin.
Harumframt kunnu merkisdagar skrivast ovast (t.d. ólavsøka fyri 29. juli). Ein viðkomandi mynd skal eisini vera við her fyri at ímynda eina av hendingunum, hon skal bert vera 80 pixel (px) til støddar.


text:
Dramatiskar myndir/video av bulkara-samanstoyti
Tey hava verið nakað kløkk á brúnni á 47.200 dwt stóra bulkaranum, Hua Jioang 17, tá skipið skuldi leggja til bryggju í Taizhou í Kina.
Sambært fjølmiðlum á staðnum misti skiparin tamarhaldið á høvuðsmotorinum, tá skipið kom inn í havnina fríggjadagin. Allar royndir at steðga skipinum miseydnaðust, og skipið sigldi beint inn í bryggjuna.
Stoyturin gekk ikki bara út yvir sjálva bryggjuna, men ein bygningur rapaði eisini.
Tríggir sleipibátar vórðu sendir at hjálpa skipinum, sum Jiangsu Huajiang Shipping rekur.
Nú eru myndugleikarnir í gongd við at kanna orsøkina til óhappið, sum fyribils ikki sær út til at hava havt mannskaða við sær.
Video av hendingini TRÝST HER: https://www.youtube.com/watch?v=ShR-X_xzkwU
Kelda: antares.fo/ World Maritime News/Maritime Danmark.
Mest lisið í farnu viku
Útlendingar í føroyskari fiskivinnu
Vespureiðrið (124) - 14. okt 2019
Bourbon Offshore Norway til Føroya at útvega manning
Kurdiskur politikkari er helst dripin í Sýria
Viðhald frá Løgtingsins umboðsmanni
Fyrispurningur um hví vegurin til Hvalbiartunnilin skal hava so nógv sving
Samrøða: Høgni Hoydal, fyrrv. fiskimálaráðharri, um nýggja uppskotið til fiskivinnulóg
Tíðindi á R7 klokkan 16:00 og 20:00
Færri ferðafólk og fleiri gistingarhús
Fólk ilskast inn á líkasælu og vandalismu av listaverki
- Eg havi altíð havt fastan sess í kirkjuni
Metis - Øll sendingin - 15. okt 2019
Samrøða: Annfinnur Garðalíð, formaður í Føroya Skipara- og Navigatørfelag, um nýggja uppskotið til fiskivinnulóg
Samrøða: Jacob Vestergaard, fiskimálaráðharri, um nýggja uppskotið til fiskivinnulóg
Støðumynd av Eysturoyartunlinum 16. oktober 2019
Avgerðandi munur á summardekkum, heilársdekkum og vetrardekkum
VIDEO: Einastandandi dronu-upptøkur av heimsins størsta byggiskipi
Elsebeth á vitjan hjá Bústøðum
Reiðari fer at kanna møguleikar við reyðæti
Kelduvaðið - Tala: Poul Johan Djurhuus "Dópur" - Orðið: "Vitin stendur, hvat enn ið hendir"
Rák (45) Akupunkturviðgerð við nálum, súgvikoppum, lasarastrálum og moxa
Mary krúnprinsessa er vorðin ríkisfyristøðufólk
Mótmælisskriv handað við 1.534 undirskriftum um Suðuroyarsiglingina
1.062 av 10.785 metrum eru boraðir av Sandoyartunnlinum
Samband
Postboks 226
FO-600 Saltangará


text:
Tal om Jesus
Hans-Ole Bækgaard, formaður fyri Indre Mission í Danmark, sigur millum annað soleiðis um bókina:
“Vit síggja ein alsamst størri hungur eftir evangeliinum, sum eina avleiðing av tí materialistisku og sekulariseraðu tíð, vit liva í.
Her fært tú eina erliga bók um evangelisering og um at liva í missión, umframt eina eggjan til at fara í gongd. Gud kann nevniliga brúka okkum uppá ymsar óvæntaðar mátar at náa øðrum menniskjum við boðskapinum um seg.
Tað kann sjálvandi hava sín kostnað at fortelja um Jesus, og tað er altíð eitt pínumark, sum vit mugu fara um, men tað skal ikki fáa okkum til at gevast”.
Rithøvundur: Rico Tice
Forlag: Lohse
Útgivin: 2018
Blaðsíður: 122


text:
Jesus
Jesus (griksk úttala av navninum Joshua, sum merkir "Harrin er Frelsarin") Kristus (upprunaliga grikskt orð, sum týðir "tann salvaði", so sum tað hebráiska Messias) var sambært tí kristnu læruni sonur Guds og sum doyði fyri syndir menniskjanna. Kristindómurin er heimsins størsti átrúnaður og er trúgvin á Jesus Krist sum harra og frelsara menniskjanna. Navnið kristindómur kemur eisini av orðinum "Kristus". Vit lesa um Jesus í evangeliunum í Nýggja Testamenti. Evangeliini eru fýra í tali. Matteus, Markus, Lukas og Jóhannes hava skrivað hvørt sítt. Teir kendu Jesus, sum var jødi, føddur í Betlehem í Júdea. Viðhaldsfólk Jesu trúðu, at hann var sonur Guds. Tá ið Jesus var um 30 ára gamalur, gekk hann um í Ísrael og boðaði nýggjan boðskap. Hann greiddi frá hugsanum sínum í søgum (líknilsum). Evangeliini siga frá undurverkum hansara, sjúk grøddi hann og vakti upp deyð.
Summi óttaðust, at Jesus fór at eggja til uppreistur móti rómverjum, ið ráddu Palestina. Jesus varð handtikin, avhoyrdur og dømdur til deyða. Hann sýndi seg fyri næstu viðhaldsfólkunum, eftir at hann var deyður. Teir trúðu til fulnar, at Gud hevði reist hann upp frá deyðum. Kristna kirkjan er grundað á hesa trúgv. Boðskapurin um Jesus varð skjótt borin um alt Rómverjaríki.
Kristus er eitt grikskt orð. Tað merkir kongur. Fólk, ið trúgva á Jesus Kristus, verða rópt kristin. Ta kristnu trúnna nevna vit kristindóm. Á arábiskum máli eitur Jesus Isa, og muslimarnir rokna hann sum profet.
Innihaldsyvirlit
- 1 Bakgrund
- 2 Lívssøga
- 2.1 Føðing Jesusar
- 2.2 Vísmenninir úr Eysturlondum
- 2.3 Maria og Jósef finna Jesus sitandi í samrøðu við teir skriftlærdu
- 2.4 Jesus verður doyptur av Jóhannesi doyparanum
- 2.5 Jesus verður freistaður av djevlinum í oyðimørkini
- 2.6 Jesus kallar sínar fyrstu lærusveinar og fer undir at prædika
- 2.7 Jesus ger fyrsta undirverkið
- 2.8 Jesus riður inn í Jerúsalem og rekur sølumenninar úr templinum
- 2.9 Pínslusøgan
- 2.10 Heilaga kvøldmáltíðin
- 2.11 Svikagerðin
- 2.12 Krossfestingin
- 2.13 Gravleggingin
- 2.14 Uppreisnin
- 2.15 Himmalsferðin
- 3 Merki kristindómsins
- 4 Jesus í Islam
- 5 Ávísingar úteftir
- 6 Hygg eisini at
Bakgrund[rætta | rætta wikitekst]
Jesus var ísraelskur jødi og av fátækum fólki í Nasaret í Galilea í Norðurísrael. Hann var føddur í einum fjósi í Betlehem tætt við Jerúsalem í Ísrael, meðan mamma hansara Maria og festarmaður hennara Jósef vóru á ferð at verða skrivað í manntal. Hann var smiður, men 30 ára gamal gavst hann at arbeiða og fór um landið at boða læru sína og grøða sjúk. Viðhaldsfólk hansara vórðu kallað lærusveinar, og av teimum valdi hann sær 12 høvuðslærusveinarnar ella ápostlarnar, sum teir eisini verða nevndir. Gitnastu lærusetningar hansara eru í Fjallataluni, har Jesus sigur, at menniskjan skal óttast og æra Gud og elska næsta sín sum sjálvan seg.
Tey kristnu trúgva, at Jesus varð borin í heim sum sonur Guðs, og um tey gera eftir boðum hansara, fáa tey fyrigeving syndanna og sleppa inn í himmiríkið. Tey tala um Jesus sum Kristus, ið kemur úr grikskum máli og merkir "hin salvaði", ella "Messias" á hebraiskum. Jesus livdi í Ísrael fyri umleið 2.000 árum síðan. Tá ið hann var deyður, stovnaðu tey, ið tóku undir við læru hansara, ein felagsskap, sum var byrjanin til ta kristnu kirkjuna. Jesu lív hevur í øldir hugtikið listafólk, og nøkur av størstu listaverkunum vísa hendingar úr lívi Jesusar.
Orðið evangelium merkir ”góð tíðindi”. Tey, ið tóku undir við Jesu læru, nýttu tað, tá ið tey skuldu tala um hann, men seinni fór tað at merkja tað, sum evangelistarnir – Matteus, Markus, Lukas og Jóhannes – høvdu skrivað. Markus og Jóhannes hoyrdu til teir tólv fyrstu lærusveinarnar; Markus og lærusveinurin Barnabas vóru systkinabørn; Lukas var í tí fyrsta kirkjuliðnum í Antiokia. Í kristiligari list er ímyndin av Matteusi ein eingil, Markus leyva, Lukas oksi, og Jóhannes ein ørn.
Lívssøga[rætta | rætta wikitekst]
Føðing Jesusar[rætta | rætta wikitekst]
Søgan sigur, at Maria og Jósef vóru trúlovað og skuldu giftast, tá ið Gabriel høvuðseingil sýndi seg fyri Mariu og segði henni, at hon skuldi bera Guðs son í heim. Hendingin er kend sum boðanardagur Mariu, ið er 25. mars; 9 mánaðir fyri jóladag. Gabriel bað Mariu kallað barnið Jesus, sum kemur av tí hebraiska Joshua, ið merkir ”Jehova er frelsa”. Boðanin er eitt nógv nýtt myndevni í kristiligari list. Barnið var gitið av Heilaga andanum, og á mongum málningum sæst andin í dúgvulíki sveima niður á Mariu.
Heilaga landið var rómverskt um Jesu føðing, og tá ið Augustus keisari gav boð um manntal, mátti ein og hvør fara til ættarbygd sína at vera taldur. Jósef og Maria fóru úr Nasaret til Betlehems. Tá ið tey komu hagar, var tíðin komin, at hon skuldi eiga. Einki rúm var fyri teimum í tilhaldshúsinum, og tí fóru tey í eitt fjós í einum helli. Har varð Jesus føddur, og Maria legði hann í krubbu ella trog hjá kríatúrunum, og hagar komu einglar at kunngera føðingina og at tilbiðja hann. Jesu føðing er eitt av høvuðsevnunum í kristiligari list. Frá 15. øld verður Jesus viðhvørt vístur sum heimsins ljós. Næstan allir málningar, ið lýsa føðingina, sýna ein oksa og ein asna, ið tilbiðja Jesubarnið.
Tá ið Jesus var føddur, kom ein eingil til hirðarnar á markini. Í fyrstuni vóru hirðarnir bangnir, men tá ið eingilin kunngjørdi teimum gleðiboðini, vórðu teir glaðir. Og í somu stund var hjá einglinum ein fjøld av himmalskum herskarum, sum lovaðu Guði. Teir eggjaðu hirðunum til at fara at finna Jesubarnið og tilbiðja tað. Hirðarnir, ið umboða tað vanliga fólkið, eru bilsnir og ovurfegnir at hoyra um frelsaran.
Vísmenninir úr Eysturlondum[rætta | rætta wikitekst]
Vísmenninir, stundum umtalaðir sum teir tríggir kongarnir, fylgdu einari leiðarstjørnu úr eystri til tess at bera Jesusbarninum gávur. Heródes kongur í Jerúsalem frætti hesi tíðindi, og honum dámdi illa at hoyra um ein nýggjan jødakong. Heródes bað vísmenninar siga sær, hvar barnið mundi vera, men teir vórðu ávaraðir í dreymi og fóru tí av stað aftur og søgdu honum einki. Heródes var frá sær sjálvum og beyð, at í Betlehem skuldu øll dreingjabørn, yngri enn 2 ár, drepast.
Vísmenninir hoyrdu til ein prestaskap í gamla Persia. Teir fingust við stjørnuspáfrøði og týddu dreymar, og gjørdust sosatt kendir sum ”vísir menn”. Í yngri frásøgum verða teir ofta nevndir kongar og eita Kaspar, Melkir og Baltasar. Seinni í miðaldar- og renesansulistini eru teir eisini vorðnir umboð fyri teir tríggjar heimspartarnar Asia, Afrika og Evropa, sum tá vóru kendir.
Maria og Jósef finna Jesus sitandi í samrøðu við teir skriftlærdu[rætta | rætta wikitekst]
Tá ið Jesus var 12 ára gamal, høvdu Maria og Jósef hann við til Jerúsalems at halda páskir. Hátíðarhaldið vardi eina viku og var til minnis um ta ferðina, tá ið ísraelsfólk vóru fríað frá trældóminum í Egyptalandi. Tey fóru heim aftur til Nasaret í fylgi við nógvum øðrum fólkum, tá ið Maria knappliga skilti, at sonur teirra var ikki við í ferðalagnum. Hon og Jósef skundaðu sær tí aftur til Jerúsalems og leitaðu í samfullar tríggjar dagar, til tey at enda funnu Jesus í templinum. Har sat hann og skifti orð við teir jødisku lærumeistararnar.
Menninir, sum Jesus talaði við í templinum, verða stundum nevndir lærarar, læknar, vísmenn ella skriftlærdir. Teir vóru væl lærdir menn og høvdu sum starv at útleggja jødiska lógina. Teir fingu nógv vald, kunnaðu fólkið um lógina og gjørdust dómarar í Sanhedrin, sum var domstólur og ovasta ráðið í Jerúsalem. Teir vóru eisini knýttir at trúarbólki farisearanna.
Jesus verður doyptur av Jóhannesi doyparanum[rætta | rætta wikitekst]
Jóhannes doypti fólk í Jordanánni til tess at vísa, at tey iðraðu seg um allar syndir sínar, og at tey nú vóru rein. Mong komu bæði úr bygd og bý at síggja hann. Ein dagin kom Jesus at hoyra Jóhannes prædika og at verða doyptur av honum. Jóhannes helt, at hann sjálvur átti at vera doyptur av Jesusi, men læt sær kortini eftirlíka. Eftir dópin talaði Guð, soleiðis at ein og hvør skuldi vita, at Jesus var sonur hansara. Tey fyrstu kristnu tóku dópin til sín sum ein hátt at vísa sambandið við Jesus og kirkjuna. Einglar síggjast ofta á málningum av dópinum.
Jesus verður freistaður av djevlinum í oyðimørkini[rætta | rætta wikitekst]
Eftir dópin fór Jesus út í oyðimørkina og fastaði fjøruti dagar. At enda háðaði Sátan hann við trimum freistingum. Jesus skuldi sýna honum, at hann var sonur Guðs, og at hann kundi gera steinar til breyð, stoyta seg oman hægst av templinum í Jerúsalem og at enda njóta alt heimsins ríkidømi, um hann vildi tilbiðja Sátan. Men Jesus læt seg ikki freista.
Jesus kallar sínar fyrstu lærusveinar og fer undir at prædika[rætta | rætta wikitekst]
Tá ið Jesus fór undir at prædika í Galileu, valdi hann sær út tólv menn at vera teir fyrstu lærusveinarnir ella boðberar. Teir fyrstvaldu vóru brøðurnir Pætur og Andrias, sum royndu á Genesaretsvatninum, men fingu lítið. Jesus beyð teimum at seta gørnini einaferð afturat, og teir so gjørdu og fingu so mikið, at tað fylti upp í tveir bátar. Á hendan hátt sýndi Jesus sínum fyrstu lærusveinum, hvussu teir kundu hjálpa honum at savna nógvar lærusveinar og fáa fólk at venda um og trúgva á hann.
Jesus ger fyrsta undirverkið[rætta | rætta wikitekst]
Í Nýggja Testamenti verður fleiri ferðir greitt frá, at Jesus gjørdi kraftagerðir. Hitt fyrsta almenna undrið hendi í bygdini Kána, hagar Jesus, móðirin og nakrir av lærusveinum hansara vóru boðin í brúdleyp. Undir borðhaldinum varnaðist Maria, at einki vín var eftir, og segði tað við son sín. Stillisliga beyð Jesus tænarunum at fylla seks stór ker við vatni og síðan lata høvuðskokkin smakka á. Teir so gjørdu og vórðu stórliga bilsnir, tá ið teir skiltu, at vatnið var vorðið vín.
Jesus riður inn í Jerúsalem og rekur sølumenninar úr templinum[rætta | rætta wikitekst]
Tá ið teir nærkaðust Jerúsalem, segði Jesus lærusveinunum, hvar teir mundu finna eitt ásin við fylli. Síðan reið Jesus á fylinum tann seinasta partin á ferð sínari. Fólk høvdu frætt, at Jesus skuldi koma, og komu í hópatali hagar at síggja hann. Sunnudagurin fyri páskir, Pálmasunnudagur, verður hildin til minnis um hesa hending.
Tá ið Jesus kom í templið í Jerúsalem, reittist hann av at síggja, at tað vorðið sølutorg. Hann fekk sær snøri í hond og rak handilsmenninir við sínum neytum á dyr og koyrdi í sama viðfangi borðið hjá peningavekslarunum um koll. Hann segði við teir, at “hús mítt eigur at vera eitt bønhús; men tit hava gjørt tað til eitt ránsmannabøli”. Jesus var ikki vanur at fara soleiðis fram, men hendingin vísti, at hann vildi beina henda ósiðin burtur.
Pínslusøgan[rætta | rætta wikitekst]
Jesus boðaði frá, at hann fór at vera svikin og tikin av døgum. Teir seinastu – og týdningarmestu – dagarnir í lívi hansara á fold verða nevndir pínslusøgan, sum eru líðingarnar og pínslurnar, hann mátti tola, frá tí hann kom til Jerúsalems og til krossfestingina og uppreisnina. Páskirnar og dymbildagavikan verða hildnar til minnis um hesar hendingar. Tær ymsu hendingarnar í pínslusøguni eru ofta og væl viðgjørdar av listafólki.
Heilaga kvøldmáltíðin[rætta | rætta wikitekst]
Heilaga kvøldmáltíðin var seinastu ferð, Jesus sat til borðs við lærusveinunum í Jerúsalem, áðrenn hann var tikin. Hendingin fekk seinni ómetaligan týdning fyri tey kristnu og gjørdist evnið fyri mong listaverk. Vanliga vóru tey málað sum freskur (kálkmálningar) á veggir í matarhøllum í t.d. kleystrum. Soleiðis var eisini við teirri víðagitnu freskuni eftir Leonardo da Vinci (1452-1519). Tíverri byrjaði málningurin skjótt at farast og er tí umvældur fleiri ferðir. Kristni siðurin at fara til altars í kirkjuni er til minnis um heilagu kvøldmáltíðina. Presturin gevur gestunum breyð og vín til minnis um seinastu ferðina, Jesus sat til borðs saman við ápostlum sínum.
Svikagerðin[rætta | rætta wikitekst]
Jesus hevði greitt fylgdarfólki sínum frá, at hann fór at vera svikin og tikin av lívi. Tað var kortini ein skelkandi løta, tá ið hann segði teimum 12 lærusveinunum, at ein teirra var svikjari. Evangeliini siga, at Judas Iskarjot hevði gjørt avtalu við høvuðsprestarnar fyri máltiðina: “Tann, sum eg kyssi, hann er tað; takið hann og farið tryggiliga avstað við honum”. Nakað seinni visti hann høvuðsprestunum á, hvar Jesus helt bøn saman við hinum ápostlunum. Høvuðsprestarnir guldu Judasi 30 silvurmyntir afturfyri.
Krossfestingin[rætta | rætta wikitekst]
Jødiska ráðið og høvuðsprestarnir dómfeldu Jesus fyri at siga seg vera son Guðs. Rómverski landshøvdingin, Pontius Pilatus, royndi at sleppa undan at døma Jesus, men læt hann so upp í bøðilshendur. Jesus var krossfestur saman við tveimum ránsmonnum. Krossfestingin hevur verið sýnd á mangan hátt í kristiligari list. Við hvørt er stórur dentur lagdur á ræðuleikan og sorgina.
Gravleggingin[rætta | rætta wikitekst]
Jósef úr Arimatea, sum sat í jødiska ráðnum, og lærusveinur í duldum, bað Pilatus um loyvi at jarða líkið. Nikodemus, ein fariseari, sum eisini hevði tikið við trúnni, hjálpti Jósefi at taka likamið av krossinum. Teir vaskaðu og sveipaðu tað í línklæði. Líkið var borið í ein garð tætt við og lagt í eina nýhøgda grøv.
Uppreisnin[rætta | rætta wikitekst]
Triðja dagin eftir sín deyð á krossinum reis Jesus uppaftur. Hendingarnar í sambandi við uppreisnina eru umtalaðar á ymsan hátt í evangeliunum. Summar frásagnir siga, at hermenn hildu vakt við grøvina. Tað høvdu teir jødisku høvuðsprestarnir biðið um, so at lærusveinarnir ikki kunda stjala likamið og siga, at Jesus var risin upp. Hjá Jóhannesi stendur, at Maria Magdalena hittir hin upprisna Jesus, ið seinni eisini sýndi seg fyri lærusveinunum. Eftir himmalferð Jesusar hildu ápostlarnir á at boða gleðiboðskapin og grundaðu ta kristnu kirkjuna.
Himmalsferðin[rætta | rætta wikitekst]
Fjøruti dagar eftir uppreisnina fór Jesus til himmals, og tað sóu lærusveinarnir. Tá stóðu teir á Oljufjallinum og sóu hann verða tiknan upp, og eitt skýggj huldi hann fyri eygum teirra. Tá knappiliga stóðu tveir menn í hvítum klæðum hjá teimum. “Hví standa tit her og hyggja upp til himmals?” spurdu teir. “Hesin Jesus, sum er upp er tikin frá tykkum til himmals, skal koma aftur á sama hátt, sum tit sóu hann fara”.
Merki kristindómsins[rætta | rætta wikitekst]
Á Jesusar døgum vóru enn mong, sum settu seg upp ímóti rómverska hersetingarvaldinum, og teir uppreistrarmenn, ið vórðu tiknir, vórðu krossfestir. Tá ið Jesus hevði boðað læru sína í 3 ár, hevði hann fingið so ilt í høvuðsprestarnar, fariseararnar og teir skriftlærdu, tí hann hevði havt harðliga at teimum fyri falslæru, at teir fingu hann givnan upp fyri rómverska yvirvaldinum, dømdan til deyða og krossfestan. Frá tí degi hevur krossurin eyðkent Jesusar læru - Kristindómin.
Jesus í Islam[rætta | rætta wikitekst]
Jesus er ein týdningarmikil persónur í Koranini (Al-Qur'an), har hansara navn (Isa) verður nevnt 25 ferðir. Jesus er ein av týdningarmestu boðberunum hjá Gudi (Allah), og hann má síggjast sum ein fundamentalur partur av veraldarmynd islams. Uppfatan islams av Jesusi hevur nógv til felags við tær bíbilsku frásagnirnar, so sum trúgvin á jomfrúføðingina, Jesus sum tann ið grøðir og ger undurverk, Jesus sum lærir o.s.fr.[tørvar keldu] Jesus reis eisini upp til Himmals sambært islam, og nógvir muslimskir teologar trúgva, eins og tey kristnu, at Jesus skal koma aftur í skýnum[tørvar keldu]. Jesus verður ellivu ferðir nevndur al-Masih (Messias eller Kristus) og í Sura 3,45 verður hann nevndur Kalimatullaah (Guds orð).
Munurin millum islam og kristindóm er, at muslimar ikki trúgva á Jesus sum 'Guds son'. Í islam verður Jesus mettur sum ein profetur, har tey kristnu trúgva, at Jesus tosar um 'Heilaga Andan' tá hann nevnir talsmannin ið hann skal senda, so trúgva muslimarnir, at hesin talsmaðurin ið Jesus segði at hann skuldi senda, var Muhammed profetur.


text:
Tey í Skúlaspíranum í Leirvík hava verið í skúla í 100 dagar, og í hesum sambandi skipa tey fyri veitslu.
Lova mær við - Eddi og Malena
Tey tosa um tað at blogga
Eddi og Malena eru systkinabørn, sum búgva í Klaksvík. Tey blogga og vlogga og eru á netinum og hyggja at bloggarum.
Aðrir partar
Vit hava fingið bræv frá Miu, sum er 9 ára gomul og býr í Vestmanna. Pápin hevur bátin Blástein, og hann fer ofta út at fiska við ferðafólki. Vit eru sera hepnar at sleppa at fiska saman við Miu og beiggjanum, sum eitur Tóri, sum er 12 ár.
Vit hava fingið bræv úr Syðrugøtu. Vit fara at vitja Aron og Grækaris, sum gera legofilmar. Men hvussu gera teir legofilmar? Kom og lurta!
Tey í 5.flokki í Sands skúla eru Ársins Vitanarfróðu 2019. Yvirskriftin var - Hvønn lit hevur spegl?
Vit eru á vitjan í Streymnesi. Her býr 8 ára gamli Benjamin, sum eigur nógv lego. Vit hoyra, tá ið hann byggir og greiðir frá.
Vit hava fingið bræv frá 14 børnum, sum ganga í skúlabólki í Klaksvík. Tey halda til í Gerðastovu. Tey hava sungið Burtur á heiði í studio og so hava tey gjørt ein film.
Vit eru til hundavenjing saman við Emiliu. Hon eigur hundin Livu. Emilia fyrireikar seg til hundaframsýning.
Vit vitja Brynhild Høgnadóttir, sum arbeiðir á Ráðnum fyri ferðslutrygd. Tað er sera týdningarmikið at brúka endurskin, serstakliga tá ið tað er myrkt meginpartin av degnum. Eisini fáa vit onnur góð ráð um ferðslu.
Næmingar í Frískúlanum í Havn, sum er á Velbastað, hava havt evnisarbeiði um grind. Tey hava bjóðað okkum við.
1. 2. og 3. flokkur í Leirvíkar skúla hava evnisarbeiði um náttúruna. Vit hoyra tey greiða frá og fara eisini ein túr oman í fjøruna í Leirvík.
Vit eru í Miðvági saman við Fjólu, sum hevur spælt tvørfloytu, síðani hon var 6 ára gomul.
Silas og Gilli venja yngri lið í amboðsflimleiki, og tað er ordiliga spennandi, halda teir. Teir eru eisini við í kappingarliði í amboðsfimleiki hjá Havnar Fimleikarfelag. Teir greiða frá kappingum og venjingum.
Vit hava fingið bræv úr Kaldbak. Brævið er frá frítíðarskúlanum. Har eru trý børn. Tey hava arbeitt við havinum og vilja greiða frá í - Lova mær við í Barnaútvarpinum.
Vit hava fingið bræv frá Sølva. Hann sigur, at tey hava fingið hønur og hava gjørt høsnarhús í skúlanum á Trøðni. Vit fara á vitjan og Matteus og Sølvi vísa okkum runt á skúlanum og greiða frá.
Joan gongur til saksofon í musikskúlanum í Havn. Hon heldur tað er eitt stuttligt ljóðføri og systir hennara, Kristfríð, spælir eisini saksofon, so vit hoyra tær báðar spæla brot úr Mama Mia hjá ABBA. Eirikur Skála er lærari hjá teimum báðum.
Tey í 4. 5. 6. og 7.flokki í skúlanum á Fløtum í Havn, hava havt stuttligar dagar. Tey hava bygt kassabilar og bjóða okkum við til kassabilakappkoyring.
Vit hava fingið bræv frá einari ommu, sum heldur, at tað er so stuttligt at síggja børnini sleta og at hoyra tey spæla úti í kavanum. Tí hava vit funnið eina brekku og fleiri børn, sum elska at vera úti, tá ið tað er kavi.
Vit hava fingið bræv frá Mikkjal og John, sum búgva á Toftum. Hvørt fríggjakvøld eru teir til kurvabólt í Tofta skúla.
Vit hava fingið bræv frá Auru, Zeth, Sasju og Seliu. Tey hava málað nógvar myndir og hava listaframsýning í Smiðjuni í Lítluvík.
Emmy Bjarta hevur lova okkum við í frítíðarskúla
Vit hava fingið bræv frá vinkonunum Emblu og Nikobu. Tær ganga hjá gulu skótunum, og bjóða okkum við á skótafund.
Vit eru í Sørvági og hoyra barnakórið syngja. Systkini Elsa og Tummas fara at greiða frá. Eisini hoyra vit, at eldra barnakórið fer til Noregs at syngja.
Vit hava fingið bræv úr Norðagøtu. Brævið er frá Brynhild, sum hevur Shetlands pony. Og her fáa vit nógv nýtt at vita.
Vit hava fingið bræv av Hvítanesi. Ægir hevur skrivað okkum bræv, og bjóðar okkum at koma við, tá ið tey spæla úti. Tey eru fleiri gentir og dreingir, sum gera holur, fellur, vápn og spæla nógv stuttligt saman.
Hvør er Ragnhild? Jú, Ragnhild er ein skjaldbøka, sum vit fara at hoyra um í sendingini. Og tey sum greiða frá ganga í yngru deilidini í Nólsoyar skúla. Eisini siga tey frá, hvussu teirra gerandisdagur er í skúlanum.
Í Miðstovninum í Gundadali í Havn hava tey arbeitt nógv við endurnýtslu. Tað eru børn, sum ganga í 1. og 2. flokki í frítíðarskúlanum, sum hava gjørt robottar, hús til bamsurnar, pennahús og mangt annað.
"Eg eri ein glaður kovboy", syngja tey í Sankta Jósefs barnagarði, og tey vóru eisini øll í góðum lag, tá ið Barnaútvarpið var á vitjan. Lurta, tá ið tey greiða frá og syngja.
Vit hava fingið bræv frá Gunnvá. Hon býr í Havn og gongur í Heimara skúla, sum er partur av Venjingarskúlanum í Havn. Henni dámar væl at lesa, og hon lesur upp fyri okkum, og greiðir frá, hvussu hon hevur tað, tá ið hon lesur, og hvørjar bøkur henni dámar allarbest at lesa.
Hanna Ró og Hanna eru systkinabørn og búgva í Klaksvík. Hanna og Hanna Ró gera nógv stuttligt saman og meðan mamma Hannu er í Danmark, býr Hanna hjá Hannu Ró.
Í dag eru vit heima hjá Bartal Páll, sum er 7 ára gamal. Honum dámar væl at sparka fótlbólt og at tekna.
11 ára gamla Hildur hevur ein ravn á kamarinum. Hon greiðir frá ravninum og hinum djórunum, sum búgva har.
Tinna er 4 ára gomul. Hon býr í Danmark, men nú er hon heima í Føroyum og vitjar ommur og abbar. Hon hevur sent okkum bræv og bjóðar okkum til Jónu-ommu í Havn. Tinna sigur eitt sindur um, hvussu tað er at ganga í barnagarð í Keypmannahavn. Eisini bakar hon vaflur saman við Jónu-ommu
10.floks næmingar í skúlanum við Løkin í Runavík, framføra í hesum døgum leikin - Hodja úr Pjort. Tey fara at greiða frá og vit hoyra brot úr leikinum.
Í dag eru vit í Funningi. Her eru Barbara og Høgni og geva seyði. Tey búgva í Hoyvík, og eru ofta saman við pápa sínum og geva seyði.
Vit hava fingið bræv frá 9 ára gomlu Magdu. Hon hevur boðið okkum til Kunoyar at heilsa uppá undirlátarnar Marthu og Hanus. Eisini greiðir hon frá tí at súkkla.
Bjørt er 5 ár og gongur í skúlabólki í dagstovninum Kurl@. Tað er sera spennandi, heldur hon, og hon vil fegin bjóða okkum við
Elisa og Eydna Súsanna eru systrar. Tær hava sent okkum bræv, og fara at greiða frá fittu kaninunum, sum tær eiga.
Hvat er Leik og Lær? Tað fara Jónas og Gunna at siga okkum, tí í summarfrítíðini vóru tey í summarskúla í Dali.
Børn í Nólsoy hava prýtt brimgarðin við listaverkum, sum snúgva seg um søgur, vit kenna úr Nólsoy.
Teir eru 9 ára gamlir og búgva ímillum Gilja í Hoyvík. Páll og Róðar spæla lego, pluss pluss og fyritíðina spæla teir allarmest playmobil. Teir brúka sítt hugflog og hava tað ordiliga stuttligt, og spæla í fleiri tímar, hvønn dag. Teir heva sent bræv og greiða frá playmobil.
Stovnar og dagrøktir í Norðuroyggjum hava arbeitt við málsligu menningini hjá børnum. Í hesum sambandi hava tey havt um ymiskar rithøvundar og hoyrt ymiskar søgur. Tey í Drotning Margrethu barnagarði hava eitt nú gjørt eitt flott Pippi-hús.
Sands skúli hevur eina spennandi evnisviku um fisk og fiskivinnu, og tey bjóða okkum við á Havstovuna.
Børn í frítíðarskúlanum í Badmintonhøllini í Havn hava sent okkum bræv. Tey siga, at tey hava gjørt ein sang, og at tey fara at seta eplir niður. Vit hoyra rappsangin hjá teimum, og tey greiða frá eplum, sangi og um tað at ganga í frítíðarskúla.
Sirkus er í Dagstovninum á Hamrinum, og tey framføra fyri foreldrum, vøggustovum og barnagørðum. Tey ganga í skúlabólkinum - á Argjahamri, og skúlabólkurin eitur - Spírarnir.
Næmingar í Skála skúla hava havt evnisarbeiði um heimspartar. Tey hava uppliva og lært nógv hesa vikuna.
5.mannafarið Fípan Fagra, dreingir fara at greiða frá kappróðri.
Næmingar í 3. flokki í Vestmanna eru við í norðurlendskari kapping um at savna plastik. Tey kláraðu at savna tjúgu kilo uppá fimtan minuttir. So sendu tey eina mynd, sum prógv.
Vit vitja á Eiði, tí 1. 2. og 3. flokkur hava havt evnisarbeiði um sagnir. Nøkur teirra fara at greiða fra.
Næmingar í 4.5. og 6.flokki hava gjørt smáttur úti á Frælsinum í Havn.
Spírar á Argjahamri, sum eru skúlabólkur, hevur gjørt eina spennandi verkætlan um rúmdina. Tey hava boðið okkum við at uppliva rúmdina, rúmdarferjur og rúmdarmenn.
0-flokkur í dagstovninum við Margáir, hevur sent okkum bræv. Tey hava verið við í verkætlan, tá ið mentanarvika var í kommununi. Tey gjørdu framførslur og listaframsýning útfrá sanginum - Kvøða til sóknina. Vøggustovubørn, barnagarðsbørn og skúlabørn, hava havt eitt sera gott og stuttligt samstarv.
Í dag hoyra vit um, hvussu týdnigarmikið tað er at brúka hjálm, trygdarbelti og endurskin. VIt læra, hvussu vit skulu bera okkum at úti í ferðsluni. Mariann Reinert, hevur boðið okkum við í 1.flokk í skúlan við Løgmannabreyt. Her vóru 49 børn í endurskinsvesti og nýggjum flottum hjálmi.
Vit hava fingið bræv frá Elinborg og Sigrid, sum búgva í Hoyvík. Tær eru BFF, tað vil siga allarbestu vinkonur, sum dáma væl at lesa, spæla borðspøl og at sova saman.
Vit hava fingið bræv frá beiggjunum, sum búgva í Peruhúsinum í Havn, teir eita Magnus og Pætur. Teir hava ein hund, sum eitur Hulda, og ein ravn, sum eitur Gorpur.
Vit vitja vón sum er 6 ár
Børnini í 3. flokki í Sørvágs skúla greiða frá verkætlanini, sum er havsins botnur. Tey hava gjørt nógv kreativt, tey hava gjørt ævintýr, framført og gjørt sang.
Maria og Ludvík eru systkinabørn og tey spæla badminton. Tey halda badminton eru ein góð ítróttargrein og tað halda systkin teirra eisini.
Vit hava fingið bræv frá Frískúlanum í Havn. Tey lýsa tey 17 heimsmálini í einum vallaraleiki.
Vit vitja systarnar, sum eita Jóna og Olivia. Tær hava nógvar leikur í kamarinum, eitt nú Sylvanian Family og eina fittan hund, sum eitur Lewis.
Vit eru á vitjan hjá Randarsól, sum býr í Bø. Hon eigur fleiri djór og dugir sera væl at ansa teimum og at greiða frá.
Vit hava fingið bræv frá 1.flokki í skúlanum við Løgmannabreyt. Tey eru so heppin at sleppa at rógva við teinaringinum Royður.
Tey í 2.flokki í Miðvágs-Sandavágs skúla hava lisið bókina um Ronju Ránsmansdóttir. Tey fara at greiða frá.
Maria og Andrias eiga lomb. Tey búgva á Skála og tey bjóða okkum við at marka.
Í dagstovninum á Hamrinum hava tey gjørt eitt cruiseskip við vælverustovu,. matstovu og mongum øðrum. Tey hava sent okkum bræv og bjóðað við. Vit eru í skúlabólkinum - Spírar.
Tveir sanglærarar hava bjóðað okkum til undirvísing í 1. flokki í skúlanum á Argjahamri
Næmingar í Sankta Frans skúla í Havn, hava havt evnisarbeiði við yvirskriftini - Umhvørvið og vit. Vit hava fingið bræv og eru bodnar við.
Bjarki gongur í 3.flokki í Fuglafjarðar skúla. Hann fer at vísa okkum kamarið og fer at greiða frá.


text:
Børnini í 1.2. og 3.flokki hava nú fingið frítíðarskúla. Tey greiða frá skúla og frítíðarskúla.
Trivnaðardagur á Løgmannabreyt
Børn í skúlanum við Løgmannabreyt, greiða frá
Hvat er ein trivnaðardagur? Tað hoyra vit í sendingini hesuferð. Næmingar siga sína hugsan og royna ymiskt spennandi.
Aðrir partar
Vit eru til morgunsang í Glyvra skúla. Og vit gera krabbagággur saman við 3.a. Óli Rubeksen frá SSP hevur boðið barnaútvarpinum við út. SSP verður 10 ár í ár.
Børn úr Miðvági og Sandavági hava fótlbóltsdag.
Hvat gera tey á familjulegu á Zarepta á Vatnsoyrum? Anna Helena, Sára og Róar fara at greiða frá.
Adhya Nandi hevur foreldur úr India. Pápi hennara kom til Føroyar at vera venjari í badminton. Adhya er fødd í Føroyum, men hevur búð í India í fýra ár. Hvat mál tosa tey heima? Og hvar ætlar Adhya at búgva, tá ið hon verður stór?
Hvussu er at búgva í Keypmannahavn? Og hvat hugsa børn við føroyskum foreldrum um Føroyar? Hvat mál tosa tey? Anna Sofía og Jóan Petur eru 8 ára gomul og ganga í skúla og til frítíðarítriv í Keypmannahavn. Í sendingini siga tey sína hugsan.
Vit hoyra um føroyskar barnasangir í Barnaútvarpinum. Hesa ferð hoyra vit um Antarungan Andrass.
Tey í 6. og 7.flokki í skúlanum á Velbastað arbeiða við ávegisskriving. Yvirskriftin er - At ferðast. Tey finna uppá persónar, sum fara at ferðast. Olga, Teitur og Ingibjørg greiða frá.
Vit eru í barnadansi í Norðurlandahúsinum.
Næmingar í 6.flokki greiða frá søgnini um Beintu. Hvør var hon? Og hvat hava tey lært?
19.apríl var Biophiliakapping í Norðurlandahúsinum. Tað var 4. og 5.flokkur í Sands skúla sum vann kappingina. Tey vóru professarar í gróti. 6.flokkur í skúlanum við Løgmannbreyt høvdu arbeitt við Narnia og gjørdist nummar tvey. Tey siga sína hugsan um kappingina og verkætlanina.
Tey hava tað stuttligt í Býlingshúsinum undir Fjalli í Havn. Eydna, Edmnund, Theodor, Svanna og onnur greiða frá.
Børn, sum ganga í 1.flokki í Tórshavnar Kommunu hava sungið saman í einum stórum kóri.
Børn, sum ganga í 1.flokki í Tórshavnar Kommunu hava sungið saman í einum stórum kóri.
Tey í 4.flokki í Eysturskúlanum fara uppá gólv.
Vit hoyra næmingar í 1. og 2. flokki syngja fyri okkum. Tey ganga í skúlanum á Fløtum. Jónsvein Heinesen er tøkningur
Eisini siga tey frá sangum
Næmingar í skúlunum í Sandoynni hava havt evnisviku við yvirskriftini - Matur og tilfeingi. Hetta var í samband við ársins Eplafestival. Tí fóru allir næmingar í skúla leygarmorgun, og fóru skrúðgongu yvir á økið, sum er í Trøðum á Sandi, har tey framførdu sang og leik. Børnini gleða seg og siga sína hugsan.
Upptøkurnar eru frá 2011
Børn hava sang og tónleik saman við læraranum Palla Hansen. Tey ganga í 5. og 6. flokki. Jónsvein Heinesen er tøkningur
Næmingar í Frískúlanum í Havn syngja og spæla fýra sangir. Skúlin er á Velbastað.
Upptøkurnar eru frá 2007
Upptøkurnar eru frá 2009.
Vit hoyra børn, sum ganga í Norðskála-Oyrar skúla. Eisini hoyra vit barnakórið. Jóannes S. Hansen spælir klaver og skipar fyri.
Upptøkurnar eru frá 2009
Sangupptøkur úr Vestmanna skúla frá 2007. Tey í 5.flokki greiða frá.
Vit eru við til hátíðarhaldið í skúlanum við Løgmannabreyt.
Genturnar ganga í Dagstovninum í Hoyvík. Tær eru 6 ára gamlar og hava allar mist tenn.
Vit eru í Sørvági og hitta børn, sum seta eplir niður. Tey í 4.flokki í Sørvágs skúla greiða frá.
Mariann Reinert, løgreglukvinna er farin til Kollafjarðar at undirvísa. Vit eru saman við henni, og fara at hoyra um evnið - Etikkur á netinum. Næmingar í 6.flokki greiða frá.
Vit eru í Kollafirði. Og í Kollafirði fara vit víða um. Allir næmingarnir í skúlanum hava havt evnisviku. Tey í yngstu deildini hava arbeitt við Íslandi. Miðdeildin hevur arbeitt við India og hádeildin hevur arbeitt við Afrika. Vit eru fyrst í Íslandi. Diana, Anton, Lív, Andrea og Ása greiða frá. Síðai fara vit eitt stutt legg til Afrika, og tá fer Herit at greiða frá.
Vit eru í Kollafirði. Her hava tey evnisviku um lond og heimspartar. 4. 5. og 6. flokkur hevur um India. Angela, Julia og Meinhard greiða frá.
Tey hava havt evnisviku um hav.
VIt eru í 3.flokki í skúlanum á Giljanesi. Tey hava evnisarbeiði í samband við savnsfagnaðin. Hvat er Eyðanstovuskipið? Vit vilja fegin vita. Eisini hava tey gjørt dukkusjónleik og eitt skip.
Í 1961 byrjaði Eyðun Johannesen at týða og leikstjórna leikir til barnaútvarpið. Vit kenna Fólk og dólgar í Kardumummubýnum og Klintrimús og hini dýrini í Valbakkaskóginum. Nú hevur Eyðun Johannesen 80 ára føðingardag.
Vit eru til sjónleik. Á pallinum eru Pettson og Findus. Tey fara at greiða frá og vit hoyra brot úr leikinum.
Lego Holics úr skúlanum á Argjahamri gjørdist vinnari 2015, triðja árið á rað. Filip úr Lego Holics greiðir frá. Eisini hoyra vit børn av Sandi siga sína hugsan um kappingina.
Børnini í útibarnagarðinum, Fjallafípan, greiða frá.
So er flaggdagur og Jensina Olsen fer at vitja Jógvan Arge, sum veit nógv um Merkið. Aftaná eru vit á Ovastaloftinum, saman við Jensinu og Snúta.
Næmingar í 2. 3. og 4.flokki í Tórshavnar Kommunu, hava lært at spæla flogbólt. Tiltakið endaði við kapping í høllini á Hálsi. Næmingar í 2.flokki í Hoyvíkar skúla, greiða frá.
Hvat snýr jólakalendarasøgan 2018 seg um. Hvat skalt tú hugsa, tá ið tú gert ein jólakalendara. Elin á Rógvi hevur skrivað og lagt til rættis.
Barnaútvarpið og Nám hava samstarvað um undirvísingartilfar, soleiðis at næmingar sleppa at loysa uppgávur og fáa meiri at vita um ávís evni, sum vit hoyra um í jólakalendarasøguni - Flytifuglar. Eisini fara vit at hoyra um , hvussu ljóðið í leikinum er gjørt.
Fólk og dólgar í Kardumummubýnum er sjónleikur, sum verður sýndur í sjúnleikarahúsinum í Havn. Vit hitta leikarar, hoyra sangir, hoyra brot úr leikinum og tveir dreingir siga sína hugsan um leikin.
Næmingar í skúlanum á Argjahamri hava havt frálæru í forritan. Hetta var í sambandi við - Hour of Code.
Vit hoyra framførslur og práta við børn, sum eru til forskúladag á Argjahamri.
4.flokkar í Gøtu skúla hava verið í Norðagøtu, og leita eftir ormveru. Og nú flúgva firvaldar og admiralar í flokshølunum í Gøtugjógv. Næmingar fara at greiða frá gongdini frá ormveru til firvald/admiral.
Næmingar venja sang, kvæði og skjaldur, tí tey fara at gleða eldri fólk á ellisheimi. Tey fara at greiða frá og framføra í Barnaútvarpinum.
Í skúlanum á Argjahamri eru fýrbein. Næmingar í 4. flokki ansa teimum, og tey fara at greiða frá.
Tiltakið er komið í lag sum eitt samstarv millum Tórshavnar musikkskúla og allar skúlar í kommununi. 2 lærarar frá musikkskúlanum hava vitjað 1. flokkar og sungið saman við teimum einaferð um vikuna í 6-7 vikur. Tað eru sangir (einir 10 í tali), tey hava lært, sum tey syngja á konsertunum. Ein tónleikabólkur mannaður við musikkskúlalærarum fer at spæla undir. Barnaútvarpið var við, tá ið tey vandu til konsertina. Gyðja og Jóhanna greiða frá.
Vit hoyra góðan tónleik afturvið góðari søgu. Føroya Symfoniorkestur hevur havt nógvar barnakonsertir, og hesuferð er evnið Føroyingasøga. Jákup Veyhe sigur frá.\t\t\t\t\t\t\t
Vit hoyra góðan tónleik afturvið góðari søgu. Føroya Symfoniorkestur hevur havt nógvar barnakonsertir, og hesuferð er evnið Føroyingasøga. Jákup Veyhe sigur frá.
Børn og vaksin á Margarinfabrikkini í Havn eru við eini verkætlan, sum snýr seg um at framleiða føroyskt tilfar, sum skal liggja á Youtoube. Orsøkin er, at føroysk børn hava alt ov lítið tilfar á føroyskum. Eisini eru vit í Norðurlandahúsinum, har tey í fimleikafelagnum - Flog, fyrireika seg til fimleikafagnaðin.
Vit hoyra um Kuldakrákuna, sum er í føstulávintshýri. Eisini um heimasíðuna, at børn kunnu senda grýlumyndir inn. Síðani hoyra vit børn úr Sumba greiða frá teirra føstulávintshaldi.
Næmingar í 3. flokki í Eysturskúlanum í Havn 2013 høvdu evnisarbeiði um Brestiskvæðið. Vit hoyra børn í 1.2. og 3. flokki kvøða.
Frískúlin í Havn gjørdi ein sangleik, sum tey framførdu í sjónleikarahúsinum í Havn. Børnini hava skrivað, gjørt tónleik og alt sum krevst til ein sangleik, sum tey framførdu fyri foreldrunum beint fyri jól. Barnaútvarpið var eisini við. Tey fara at greiða frá og so hoyra vit brot úr leikinum.
Næmingar í Sands skúla hava evnisviku um gomul amboð.
Vit hoyra um Hamlet, sum er ein elligomul søga. Búi og Dánjal fortelja vælkendu søguna fyri børnum í Norðurlandahúsinum og í Løkshøll.
Tey í skúlanum í Hvalvík hava havt evnisviku um heimsmálini - og tey hava havt um heimsmál nr. 12.
Heksirnar er ein nýggjur familjuleikur á Tjóðpallinum. Tað er ein spennandi, undirhaldandi, syrgiligur, stuttligur og hjartanemandi familjuleikur fyri alla familjuna. Jákup, Sóleyð og Petur Meinar greiða frá. Eisini siga børn, sum vóru til leikin, sína hugsan.
Heystið er yndisárstíðin hjá Tjóðhild Patursson. Hon er stjóri á háskúlanum á Sandi, og vit fara at hoyra um mold, grønmeti og um árstíðina.
Vit hoyra um eina huldubygd, sum næmingar í skúlanum á Skúlatrøð hava gjørt. Tey ganga í 5.d og fara at greiða frá huldufólki og søgum.
Tey í býlingshúsinum á Velbastað, hava verið útferð og sæð fleiri smálomb, og hava uppliva nógv stuttligt og spennandi. Dánjal, Sjúrður, Bjarki og Steintór greiða frá.
Um ljóð og tónleik. Sunnleif Rasmussen er tónaskald og hann fer at greiða frá.
Gerandishetjan er Høgni Kunoy Dávason
Á Fólkaheilsuráðstevnuni, har millum 3-400 fólk vóru savnað í Norðurlandahúsinum, varð Gerandishetjan 2017 avdúkað.Drongurin við svarta beltinum hevur fingið heiðurin: "Gerandishetjan". Hann hevur saman við foreldrum sínum tikið stig til at seta ítróttargrein á stovn, eitt átak, sum virkar samlandi fyri bæði ung og gomul. Í sendingini fáa vit nógv at vita um Taekwondo.
Nú er Jasmin ein vaksin maður, men hann minnist væl fyrstu tíðina, tá ið hann kom til Føroyar. Hann kom til Føroyar úr krígsrakta Serbia.
Vit hoyra um jólakalendarasøguna - Stjørnan, ið hvarv og Snæfall, sum er jólakalendari í barnasjónvarpinum. Páll Danielsen greiðir frá.
Vit hoyra um jólakalendarin - Tjóvajólini, sum verður í sjónvarpinum. Páll Danielsen greiðir frá og eisini hitta vit Hjálmar Dam, sum spælir Kyrri. Í útvarpinum fara vit at hoyra jólakalendarasøguna - Eg sá ein eingil, sum Elin á Rógvi skrivaði í 2010 og hon fer at greiða frá.
Nú nærkast 1.desember og øll gleða seg. Vit gleða okkum til jólakalendarar, og í sendingini hoyra vit Beintu Johannesen greiða frá jólakalendarin í Strok og Píkasjey. Eisini eru vit í Likkudali nummar 1, har Rógvi og Julius stákast við pakkar, jólaprýði og jólakalendara.
Vit hoyra um leikin Junglubókin. Her eru 40 leikarar við og tey hava vant í langa tíð. Tey greiða frá, hvussu stuttligt tað er at spæla sjónleik.
Nú er Kim 12 ára gomul. Tá ið hon var 8 ára gomul flutti hon til Føroyar til mammu sína úr Thailandi. Hvussu var at koma til Føroyar? Og hvussu var at læra at tosa føroyskt? Og hvussu er skúlin í Thailandi í mun til Føroyska skúlan? Kim fer at greiða frá.
Nú nærkast First Lego League kappingin 2017. Og í sendingini hesa ferð eru vit við, tá ið næmingar í bólkinum - KlossHans, fyrireika seg.
Í dag er klovnurin BUBU á vitjan í Barnútvarpinum. Hann hevur fleiri nýggjar sangir og hevur nógvar framtíðarætlanir
Næmingar greiða frá, hvat tey hava arbeitt við í skúlanum. Tey hava havt evnisviku um Kollafjørð. Tey hava máta, hvussu long bygdin er, tey hava lært nógv um tveir gamlar skúlar, tey hava vitja eitt 200 ára gamalt hús og so hava tey fyrireika framsýning.
Vit fara at hoyra um Kuldakrákuna og um Vit, sum er nýggj heimasíða til børn. Kuldakrákan er ímyndin, og klikkja vit á Kuldakrákuna, sum stendur á breddanum á heimasíðuni hjá kringvarpinum, so finna vit søgur, leikir, sjónvarpsendingar, spøl, sangir, evnissendingar, tíðindi og mangt annað. Elin Michelsen greiðir frá. Elin á Rógvi lesur og skrivar um Kuldakrákuna og Tórunn, Elsa, Ingi, Jákup og Tummas siga sína hugsan.
Hvat er land í eygsjón? Tað er tað, sum sjórænarar rópa, tá ið teir síggja land, sigur Sunnvá Bech, sum arbeiðir í Norðurlandahúsinum. Hesa ferð er Svøríki í eygsjón. Vit vitja Jensinu, Rasmus og Berg, tí tey venja sangir, sum vit kenna frá søgum, sum Astrid Lindgren hevur skrivað. Anna Fríða og Óðin, sum ganga í 1.flokki í Lítla Skúla, sita og tekna Pippi og aðrar tekningar, sum skulu á stórskíggja í Norðurlandahúsinum.
Vit hoyra um landsroyndina 2019. Jafet, Bjarta og Dagny Maria ganga í 4.flokki í skúlanum við Løgmannabreyt. Tey hava verið til roynd í føroyskum.
Í skúlanum við Løgmannabreyt er lesiringur. Næmingar úr 5.og 6.flokki eru við.
Tey lesa hvønn morgun og brúka ein serstakan lesihátt. Næmingar í 6.flokki í skúlanum á Argjahamri greiða frá.
Vit í Vestmanna á vitjan hjá Sylviu. Sylvia er 9 ára gomul og hon hevur likkupisur.
Í barnaútvarpinum hava vit hoyrt søgurnar hjá Edwardi Fuglø. Vit hava hoyrt um øll tey, sum búgva á Mjólarvegi. Edward greiðir frá tí at tekna fuglar og mangt, mangt annað.
Súna, Lív og Askur ganga í 5.flokki í Eysturskúlanum í Havn og tey fara at siga sína hugsan um Merkið. Jensina Olsen hevur gjørt eina samrøðu við Jógvan Arge, sum veit nógv at siga um Merkið.
Altjóða minifiddlers-festivalur hevur verið í Føroyum í døgunum 8.-12.juni. 45 næmingar úr fleiri londum venja við Géza og øðrum strúkaralærarum. Hetta eru næmingar, sum eina ferð um vikuna fáa fjarundirvísing í violin. Nú hittust tey her í Havn at spæla violin saman. Tey eru úr Danmark, Týsklandi, Ísrael, Lapplandi, Finnlandi og Suðurkorea. Børnini eru 8-12 ára gomul og fimm føroysk børn eru eisini við. Festivalurin endaði við konsert í Norðurlandahúsinum. Vit vóru har við mikrofonini, tá ið legan var byrja og her var nógvur tónleikur at hoyra.
Á Oyrasundskollegiunum úti á Amager í Keypmannahavn, búgva nógvir føroyingar, sum eru lesandi. Her eru fleiri stórir íbúðarblokkar, og her búgva nógv føroysk børn. Hvussu er gerandisdagurin har? Miram og Lív búgva í L-blokkinum. Tá ið Barnaútvarpið bankaði uppá, var Lív og vitjaði Miriam.
Mumi er nú gjørdur við føroyskum røddum, og verður at síggja í Norðurlandahúsinum.
Tveir næmingar í 3.flokki í skúlanum við Løgmannabreyt fara at greiða frá norðurlendsku bókmentavikuni. Evnið í ár er - superhetjur. Eisini koma Legomeistararnir á vitjan.
Næmingar í ymiskum flokkum greiða frá.
Jensina Olsen og Finnur Hansen spæla 26 nýggjar barnasangir á fløgu. Vit vitja tey og tey siga okkum, at Aleksandur Kristiansen hevur skrivað yrkingarnar, Knút Olsen hevur gjørt løgini og Bárður Jákupson hevur málað vatnlitsmálningar. Jensina syngur og spælir og Finnur spælir og tekur upp.
Í Frískúlanum í Havn kvøða tey alt árið, tó ikki í føstu. Vit hoyra um Ólav Riddarrós, sum tey fara at skipa og kvøða, tá ið dansistevnan verður 11.februar. Eisini hoyra vit um Hørpurímu. Tey høvdu eina verksmiðju í Norðurlandahúsinum, tá ið bókadagarnir vóru í november.
Anna á Borg greiðir frá, hvat hon hevur sæð og upplivað. Hon hevur fingið nógv at vita um plast, sum er evnið í umhvørvisvikuni. Eisini siga børn í skúlabólkinum í býlingshúsinum á Ternuryggi, sína hugsan. Tey hava m.a. teknað til kappingina á Býarbókasavninum. Borghild er í Ostahúsinum, og har ber til at síggja vistfrøðiligan mat, sum kann vigast og koyrast í krukkur og pappírposar, ístaðin fyri plast.
Næmingarnir hava verið á skeið í positivari sálarfrøði. Foreldrini hava eisini verið við.
Skúlabólkurin í Býlingshúsinum á Ternuryggi er á vitjan. Tey hava lurtað eftir bókini - Malla ræður, sum hevur verið at hoyra í barnútvarpinum. Tey siga frá skúlabólkinum og siga sína hugsa um at vera vaksin.
Markus, Sigrid, Paula og Óla Martin greiða frá.
Í dag eru vit í Klaksvík á vitjan í skúlanum. Her hitta vit Rakul Ró, sum greiðir frá einum nýggjum roknisangi. Hon syngur eisini vælkendar sangir saman við næmingum í skúlanum í Barnaútvarpinum í dag.
Tá ið tað eru roknidagar, so er spennandi og áhugavert at vera í skúla. Allir næmingar arbeiða saman í ymiskum stovum. Har hava tey úr at gera í heilsustovuni, skúlaumhvørvisstovuni, í Kahootspurnakappingini, í ekspermentarium og á skúlablaðnum.
Vit eru til sangfagnað í Norðurlandahúsinum, saman við børnum kring landið, sum eru komin at syngja saman.
Vit eru til sangfagnað í Norðurlandahúsinum, saman við børnum kring landið, sum eru komin at syngja saman.
Vit hoyra um Sangskrínið, sum er eitt skrín við sangum, tekstum, nótum, fløgum og vøkrum myndum. Sangir, sum Steintór Rasmussen hevur yrkt.
Vit hoyra um føroyskar barnasangir í Barnaútvarpinum. Hesa ferð eru vit í Eysturskúlanum.
Vit hoyra um føroyskar sangir í Barnaútvarpinum.
So nærkast Vísindavøkan 2017, sum Granskingarráðið skipar fyri. Tey skipa fyri kappingini - Ársins Vitanarfróðu. Næmingar í 5.flokki í Eysturskúlanum í Havn hava teknað seg til kappingina. Tey hava valt at granska sápu.
Hvør er Silas? Jú, Silas er abbasonurin hjá Hera Kragesteen. Abbin gjørdi honum eina fløgu í jólagávu og nú er hon komin út. Í Barnaútvarpinum í dag, sigur Heri okkum søguna um fløguna. Anfinnur Heinesen og Beinta Clothier syngja og eru sjónleikarar á fløguni, so tey siga eitt sindur um tað at frambera sum sjónleikari. Vit hoyra eisini brot úr sjey sangum, sum eru á fløguni Silas.
Katrin, Óli, Isabella, Eva, Tita, Gabriella og Sofía eru sjónleikarar og tey fara at greiða frá.
Tað er vár og tí er spennandi at hoyra um smáfuglar. Beinta Johannesen hevur skrivað bókina - Smáfuglar í Føroyum.
Ranja, Bjalla, Hjalti og Jákup greiða frá.
Í 2012 gjørdu tey í 4.flokki í Tórshavnar Kommunuskúla eitt yrkingasavn, sum kallaðist - Solosólin. Oddfríður Marni Rasmussen er rithøvundur og var lærari hjá teimum. Vit hoyra kendar røddir úr KVF lesa yrkingar úr savninum. Eisini fara nøkur av teimum, sum hava yrkt at greiða frá.
Næmingar í 7.flokki eru við í spæliliði. Tey hava til uppgávu at vera saman við børnum í 1.2. og 3.flokki í fríkorterinum, har tey skipa fyri spølum. Mikudagin fingu, tey sum hava verið við í spæliliðnum í ár prógv, sum Annika Olsen borgarstjóri í Tórshavnar Kommunu handaði. Sanna og Jónas úr 7.flokki í Eysturskúlanum í Havn greiða frá. Eisini siga børn í 2.flokki sína hugsan.
Hesuferð eru vit úti í Sandagerði í Havn. Tað er 24. juni og skótar gera klárt at brenna bál. Men hvat gera tey?
Børn í 1. og 2.flokki í frítíðarskúlanum á Argjahamri, greiða frá.
Børnini í býlinshúsinum undir Brúnni greiða frá og syngja.
Í skúlanum við Løgmannabreyt hava tey havt eitt sera spennandi evnisarbeiði í eina viku. Evnið er samfelagið. Tey arbeiða, fáa pengar afturfyri og sleppa at keypa alt møguligt.
Í skúlanum við Løgmannabreyt hava tey havt eitt sera spennandi evnisarbeiði í eina viku. Evnið er samfelagið. Tey arbeiða, fáa pengar afturfyri og sleppa at keypa alt møguligt.
Í Sands skúla hava tey havt evnisarbeiði um sagnir. Vit hoyra tey greiða frá søgnini um Kálv Lítla. At enda hoyra vit brot úr kvæðnum - Harra Pætur og Elinborg, vit hoyra Klaksvíkar Dansifelag.
Summi arbeiða jólaaftan, børnini gleða seg og onkur hevur føðingardag jólaaftan. Vit fara at tosa við børn og vaksin, sum siga okkum, hvat tey gera jólaaftan.
Tvey 12 ára gomul umboða Føroyar í stóra barnatiltakinum, sum verður eina viku áðrenn HM í Russlandi verður floytað í gongd.
Í Sørvági eru 15 næmingar í 5. flokki, sum hava gjørt verkætlan um tónleikabólkin Tinganest. Tey hava lært seg sangir, gjørt samrøðu við teir í bólkinum, gjørt plakatir, framløgur og skipað fyri konsert.
Hvat er ein trivnaðardagur? Og hvat er at trívast? Poula, Olivia, Karl og Mikkjal í 2.a í Skúlanum á Fløtum, fara at greiða frá.
Tryggari internetdagur er 6.februar. Óli Rubeksen, sum starvast innan SSP, greiðir frá týdninginum at vera tryggur á netinum. Næmingar í 4.flokki í Eysturskúlanum í Havn, hava arbeitt nógv við evninum í seinastuni.
Vit hoyra um ábyrgdina hjá foreldrunum, um myndir á netinum, orð hava vald og mangt annað, ið hevur við netið at gera.
Vit vitja í Lítla Skúla í Havn. Tey hava evnisarbeiði um ull. Og tað halda tey er sera áhugavert.
Vit fara at hoyra um einglar. Armgarð Arge greiðir frá.
Vit fara at hoyra um einglar. Armgarð Arge greiðir frá.
Hvat er føsta og føstulávint? Spurningin seta vit Armgarð Arge, og vit fáa nógv at vita. Eisini siga Filip, Bylgja og Eivi okkum, hvat tey fara at vera á førstulávint.
Vit spyrja Jóan Paula Joensen um føstulávint, um at ganga grýlu, sláa tunnu og mangt annað. Eisini siga børn okkum, hvat tey fara at vera føstulávintsmánadag.
Hvat er ein tunna og hvat hevur hon verið brúkt til? Vit spyrja Erling Isholm, søgufrøðing. Elin, Gilli og Jógvan fara at siga eitt sindur um at ganga grýlu, hvat er gott at fáa í posan, um at gerast kattakongur og mangt annað.
Miriam, Anna Petra, Bogi, Venningsted og Jógvan greiða frá evnisarbeiði, sum tey hava havt í Sands skúla. Tey hava lært eina rúgvu um ljóð, litir og árstíðir. Tey hava verið nógv úti í náttúruni og so spældu tey eisini sjónleik.
Í Barnaútvarpinum hoyra vit um Martin Luther, nú tað eru 500 ár síðani, at hann negldi tær 95 tesurnar á dyrnar í Wittenberg. Á Skúlatrøð í Klaksvík hava næmingar havt evnisviku um Martin Luther.
Vit hoyra um Mumi, tí nú verður filmurin um Mumi frumsýndur í Norðurlandahúsinum ? ein føroyskur Mumi filmur, við føroyskari talu og føroyskum sjónleikarum. Og tá verður eisini - Barnafestivalurin 2016 í Norðurlandahúsinum. Felisia, Sirius og Hedvig siga sína hugsan um Mumi og um Tove Janson, sum hevur skrivað og funnið uppá Mumi og hini í Mumidalinum.
So er 2. umfar av Orrustu byrjað. Seinasta sunnukvøld klokkan 19.30 var 1. sending. Tá sóu vit ÍA-dreingirnir kappast móti svimjigentunum úr Reysti. Vit tosa við børnini, vertin og onnur sum gera sendingina.
Sæbjørn, Poula og Siri fara at greiða frá, hvat tey gera á Margarinfabrikkini, nú tað er umhvørvisvika.
Niels, Jóhanna, Rakul og Jón Ingi greiða frá
Songkvinna Lone Wernblad og Peter Wermø eru á konsertferð í Føroyum. Yvirskriftin er - Nøj det er for børn ella Ens í Norden. Eisini hava tey verksmiðju saman við børnunum. Vit eru saman við teimum í Tofta skúla, tá ið næmingar skriva sang og gera myndir, sum snúgva seg um tað serstaka, sum er í Føroyum.
Elspa Samuelsen, sum er barntannlækni í Havn, fer at greiða frá.
Elspa Samuelsen, sum er barntannlækni í Havn, fer at greiða frá.
Jákup Eli er 12 ára gamal og her er nógv stuttligt at síggja og hoyra. Eisini hoyra vit klavertónleik úr Porkeri.
Hvørjar søgur eru stuttligar? Hvat fær teg at flenna? Børn í útibarnagarðinum í Trongisvági siga sína hugsan
Fleiri vælkendar søgur eru um Vitello, og fleiri søgur hava vit hoyrt í Barnaútvarpinum. Nú ber til at fara til sjónleik og síggja Vitello og øll hini, sum eru við í søgunum.
Tað eru tvey skúlabørn í skúlanum á Húsum á Kalsoynni. Tey eru systkin og eita Turid og Gunnar, sum eru 7 og 8 ára gomul.
Vit eru í Suðuroy og hoyra hesuferð næmingar í Porkeri greiða frá og tey syngja eisini fyri okkum.
Børnini synjga og vit hoyra um, hvat tey gera, tá ið veðrið er gott.
Vit hoyra um skúlan í Mikladali og um Kópakonuna
Fríði, Jónas,Sjúrður og Lise greiða frá
Vit eru á Skúlatrøð í Klaksvík, tí 5.flokkur er til sýningina - Vølvunnar dómur, sum er opera fyri børn.


text:
Máltøka hjá føroyskum børnum
Verkætlanarábyrgd: Sissal M. Rasmussen
Aðrir luttakarar: ?
Tíðarskeið: ?
Fígging: Fróðskaparsetur Føroya
Støða: Virkin
Áhugin fyri fyrstu málmenningini hjá børnum er vaksin nógv tey seinnu árini, og tað kemst serliga av, at tað vísir seg, at granskarar kunnu vísa á samband millum málmenningin, t.d. orðanøgd og málfatan, og hvussu væl børnini seinni duga at lesa.
Ein partur av verkætlanini er at menna eina føroyska útgávu av teimum sonevndu CDI-foreldrafrágreiðingunum (MacArthur-Bates Communicative Development Inventories). Við støði í hesum frágreiðingum ber til at gera eina skipaða og empiriskt grundaða lýsing av, hvussu føroysk børn menna málið. CDI verður brúkt í fleiri enn 60 londum. Við kanningini ber eisini til at bera saman málmenning hjá føroyskum børnum og børnum í øðrum londum.


text:
Hillary Clinton gjørdist fyrsta kvinnuliga forsetavalevni í einum av stóru flokkunum í amerikanskum politikki, tá hon fyri trimum árum síðan vann tilnevningina at gerast forsetavalevni hjá demokratiska flokkinum.
Tað eydnaðist tó ikki at gerast fyrsta kvinnan í forsetaembætinum, tá hon tapti valið móti republikanska valevninum Donald Trump.
Men nú røkist fyri, at ein onnur kvinna fær kjansin at vinna á Trump. Í veljarakanningunum liggur Elizabeth Warren nevniliga í hølinum á Joe Biden, fyrrverandi varaforsetanum hjá Barack Obama, ið hevur ligið klárt á odda síðan hann kunngjørdi, at hann stillar upp.
Meðan Joe Biden liggur á odda í veljarakanningunum, ið eru fyri alt landið, hevur Elizabeth Warren nú yvirhálað kappingarneytan í veljarakanningunum í Iowa.
Orsøkin til at Iowa hevur áhuga er tann, at Iowa er fyrsti staturin í undanvalinum, har flokkarnir velja forsetavalevni. Eftir ætlan verður undanval í statinum 3. februar.
Og sambært yvirlitinum hjá Real Clear Politics, ið samanber tær nýggjast veljarakanningarnar, liggur Elizabeth Warren í miðal 2,7 prosentstig frammanfyri Joe Biden.
Í teimum trimum veljarakanningunum, ið eru gjørdar hesa vikuna í statinum, fær hon 23,0 prosent, meðan Joe Biden fær 20,3 prosent. Nummar trý er Bernie Sanders við 13 prosentum, meðan Pete Buttigieg fær 11,3 prosent.
Amerikanska forsetavalið er í november 2020.
Warren førir í Iowa
Joe Biden og Elizabeth Warren. Mynd: Scanpix Ritzau
Hillary Clinton gjørdist fyrsta kvinnuliga forsetavalevni í einum av stóru flokkunum í amerikanskum politikki, tá hon fyri trimum árum síðan vann tilnevningina at gerast forsetavalevni hjá demokratiska flokkinum.
Joe Biden og Elizabeth Warren. Mynd: Scanpix Ritzau


text:
7125.16 - Grundskeið í føroyskum, triði partur
Skeiðsnummar
7125.16
Heiti
Grundskeið í føroyskum, triði partur
ECTS
5
Fortreytir
At lesandi er innskrivaður á Námsvísindadeildina
Endamál
Endamálið við skeiðnum er, at tey lesandi skulu • fáa gott innlit í føroyskar stavsetingarreglur • duga at stava síni skrivligu avrik rætt • fata bygnaðin í føroyskum orðalagi, hvussu orð og liðir í setningum laga seg hvørt eftir øðrum
Innihald
Innihaldið í skeiðinum fevnir um: rættskrivingingarreglur málbót orðalagslæru
Læru- og undirvísingarhættir
Tey lesandi arbeiða við: • at rætta stavseting og bøta mál í skrivligum avrikum • at greina setningar og fáa greiðu á bendingarmynstrum • Undirvísingin skiftir millum: • lærarastýrda undirvísing • framløgur • bólkaarbeiði
Læruúrtøka
Tá ið skeiðið er av, skal tann lesandi duga at: • brúka allar vanligar stavsetingarreglur í verki • duga at rætta skrivlig næmingaavrik • duga at greiða frá rættingunum • greina setningar og sambondini millum liðirnar•
Próvtøkuháttur
Tey lesandi fara til 4-tíma skrivliga roynd í stavseting og orðalagslæru
Próvdøming
Innanhýsis
Próvtalsstigi
P-talsstigin
Lestrarlisti
Lestrarlistin verður útflýggjaður við skeiðsbyrjan
Ábyrgd
Jonhard Finnleif Mikkelsen


text:
at byrja 2. september
Søkt verður eftir vaskifólki til Stranda skúla at byrja 2. september ella skjótast gjørligt.
Arbeiðstíðin er 4 tímar um dagin og verður lønt eftir sáttmála millum Kommunala Arbeiðsgevarafelag Føroya og Føroya Arbeiðarafelag.
Meira fæst at vita um starvið við at ringja til Berg á tlf. 23 27 22.
Umsóknin skal vera okkum í hendi í seinasta lagið fríggjadagin 23. august, kl. 12:00, og skal sendast til:
Sjóvar kommuna
Skúlavegur 10
490 Strendur
ella sum teldupost á: Denne e-mail adresse bliver beskyttet mod spambots. Du skal have JavaScript aktiveret for at vise den.


text:
Í góðveðrinum í dag vóru yvir 100 børn til barnagarðstiltakið, sum Skála ÍF, saman við FSF, skipaði fyri.
Tiltakið varð gjørt fyri at kveikja áhugan fyri fótbólti og harvið at fáa meira børn at spæla fótbólt.
Børnini, sum luttóku, vóru úr Sjóvar kommunu, Skála og Oyndafirði.
Øll børn, ið luttóku, fingu frukt, sunkist, bólt og drekkidunk. Dagurin var ótrúliga hugnaligur og góður.
Venjing fyri børn undir skúlaaldur er á vøllinum hvønn týsdag kl. 17.00, so tað er bara at melda til og møta upp.
Myndir frá tiltakinum eru at síggja í myndasavninum.


text:
Nú styttist til tað stóra gummibátatreffið, sum vakti ans á sosialu miðlunum í fjørð, á facebook tiltakinum eru ikki færri enn 329, sum hava svarað at tey koma og 1.300 fólk hava víst tiltakinum áhuga.
Fyrireikarnir hava ætlanir um at sláa metið hjá Sveisarum á 1.200 flótandi før (gummibátum).
Tiltakið verður leygardagin 15. Juni. 2019, kl. 15.00, á Skálafjørðinum.
Nú er einans eitt at gera, og tað er at finna gummibátin og bjargingarvestin fram, siga ungu søldarfjarðardamurnar sum standa á odda fyri tiltakinum.
Sveis hevur eitt heimsmet á 1200 flótandi før (gummibátar) og saman kunnu vit royna at sláa hetta metið.
KOM!
Tað er ókeypis luttøka, so tað er bara at møta fjølment upp.
At taka við:
-Gummibát og bjargingarvest.
-Børn undir 12 ár, skulu hava ein vaksnan við umborð.
Tórshavnar bjargingarfelag, kappróðrafelagið NSÍ og Bátafelagið á Bakka luttaka til tiltakið.
Vit gleða okkum at síggja tykkum við kappróðraneysti á Glyvrum, leygardagin 15. juni. Kl. 15.00


text:
- Vit eru vęl nųgd viš samstarviš, vit hava havt viš Stųkk sķšani 2006 og vilja fegin halda į fram sum hųvušsstušul fimleikaįriš 2011/2012. Stųkk er altķš frammalaga, um ikki fremst, ķ kappingum, og verša vit sera sjónlig viš teirra umleiš 600 limum, sigur Ann Viktorsdóttir Stauss, marknašarfólk hjį Noršoya Sparikassa.
Vit ķ Stųkk fegnast eisini um stušulsavtaluna.
- Vit eru fegin um undanfarna samstarv viš sparikassan og sķggja fram til fimleikaįriš, iš nś stendur fyri framman, sigur Jastrid Weihe, forkvinna.
Į myndini omanfyri sķggjast Poul Jįkup Mohr, deildarleišari ķ Saltangarį og Jastrid Weihe, forkvinna ķ Stųkk.


text:
Árligu fimleikaframsýningarnar hjá Støkk verða 30. og 31. mars í Bylgjuni í Runavík. Leygarmorgunin 30. mars kl. 11 verður framsýning við børnum undir skúlaaldur, leygardagin kl. 15 og sunnudagin kl. 15 eru framsýningarnar við liðum frá 1. flokki og uppeftir.
Felagið hevur fjølbroyttan fimleik at vísa fram, m.a. foreldur og børn, børn undir skúlaaldur, ung og eldri breiddarlið í rútmu og reiðskapi, tricking, kappingarlið í reiðskapi og estetisk kappingarlið. Undir framsýningini verða merki og ídnisprógv handað.
Allar dagarnar verður skipað fyri páskareggjatombola. Eisini kann kaffi og okkurt afturvið keypast úti í gongini. Atgongumerkjasølan byrjar ein tíma undan framsýningini og øll eru hjartaliga vælkomin.


text:
3033.17 - Euklidisk geometri
Skeiðsnummar
3033.17
Heiti
Euklidisk geometri
ECTS
5
Fortreytir
Miðnámsprógv við støddfrøði á A-stigi
Endamál
At geva luttakarunum skil á støddfrøðiligum metodum við at granska aksiomatiska grundarlagið undir neutralari, euklidiskari og hyperbolskari geometri and søguligu menningini av geometri.
Innihald
Aksiomatiska grundarlagið undir neutralari, euklidiskari og hyperbolskari geometri verður viðgjørt. Skeiðið gevur innlit í evni í geometri, ið hava serligan týdning fyri støddfrøði í skúlaverkinum, og and viðger søguligu gongdina í hesum evnum.
Læru- og undirvísingarhættir
Fyrilestrar á netinum, einstaklingaarbeiði og uppgávurokning.
Læruúrtøka
Studenturin er førur fyri at vísa grundleggjandi skil fyri og vitan um aksiomatiska geometri, eins væl og fyri logiskum hugtøkum, prógvbygnaði og -hættum, og nýtslu av abstraktión í støddfrøði. Studenturin er førur fyri at greiða frá og at nýta høvuðsúrslit úr neutralari, euklidiskari og hyperbolskari geometri. Studenturin er førur fyri at vísa kunnleika til søguligu menningina í aksiomatiskari geometri. Studenturin er førur fyri at loysa trupulleikar úr grundleggjandi euklidiskari og hyperbolskari geometri, skriva einføld støddfrøðilig prógv, og at nýta modell fyri aksiomatiskari geometri og at greiða øðrum frá hesum.
Próvtøkuháttur
Munnlig próvtøka, meting av innlatingum og verkætlanum. Endurpróvtøka kann vera øðrvísi.
Próvdøming
Uttanhýsis
Próvtalsstigi
7-talsstigin
Lestrarlisti
Foundations of Geometry, 2nd Edition By Gerard Venema ISBN-13: 978-0-13-602058-5
Ábyrgd
Toke Meier Carlsen


text:
Starvsfólkini á Inventar Tænastuni
Um okkum
Um Inventar Tænastuna
Sp/f Inventar Tænastan bleiv stovnað í 1990, men var virkin áðrenn undir øðrum navni.
Tann 1.Mai 1994 keypti Jørgen Petersen Inventar Tænastuna. Hetta var um tað mundið, tá Føroyar vóru í einum fíggjarligum aldudali, og húsaðust vit tá í leigaðum hølum á R.C.Effersøesgøtu.
Í november 1997 keyptu vit ognina Heygsvegur 33 / Undir Heygnum 2 og fluttu í hesi nýggju hølir, har vit enn búleikast. Men so hvørt sum virksemið øktist, blivu hølisviðurskiftini ov trong, so í august 2006 keyptu vit bygning á Akranesgøtu 3, har vit nú hava fjargoymslu.
Tá vit yvirtóku í 1994, seldi Inventar Tænastan nærum bert handilsinnbúgv, og vit høvdu ikki tað stóra á goymslu, men sum árini gingu øktu vit nógv um úrvalið, soleiðis at vit nú umframt handilsinnbúgv eisini selja innbúgv til goymslur, skrivstovur, skúlar, barnagarðar, ellis-og eldrabýlir, stovnar v.m., og sjálvsagt eisini til privatkundan. Somuleiðis hava vit nú eitt stórt goymslu úrval.
+298 61 38 00 | inventar@inventar.fo | Heygsvegur 33, Tórshavn | Mánadag – Fríggjadag: 09.00 – 17.00
Inventar Tænastan


text:
Nú nærkast til basarin
TB | 01/11/13
Dagarnir fækkast til árligi basarurin hjá Tvøroyrar Bóltfelag skal haldast. Tvøroyrar Bóltfelag hevur í mong ár skipa fyri einum basari og hevur hetta verið eitt væleydna og vælmótikið tiltak, ið vónandi aftur í ár fer at eydnast væl.
Basarurin í ár verður hildin í Ítróttarhøllini í Trongisvági sunnudagin 3. november klokkan 16:00.
Sum altíð verður nógv gott at vinna.
Vinningar
– Matur: Dunnur, tjógv, bøgir, lambaryggir, fleskasteikir, tvøstlykkjur og fiskur.
– Góðgæti: Karamelleskjur, konfekteskjur, jólakalendarir og hópin av sodavatnskassum.
– Leikur og príðislutir.
– Gávukort av ymsum slag.
Á lutaseðli verður m.a.:
– Gávukort frá Fonn Flog á 3000,-
– Gávukort frá Fysio Fitness uppá 10 túra kort
– El-Tannbust
– Leikur
– Ymsur matur
– Ymisk gávukort


text:
Í kjalarvørrinum á nógvu fjølmiðlaumtaluni um útlendska arbeiðsmegi í Føroyum skipaði Føroya Arbeiðsgevarafelag hósdagin í farnu viku fyri kunningartiltakið fyri teimum limafyritøkum, sum eru forhondsgóðkendar at seta í starv útlendska arbeiðsmegi.
Kunnað varð um viðurskifti í sambandi við løn, eftirløn, sáttmálaøki og limaskap í fakfelag.
Undirtøkan var góð, og fitt av fólki var møtt til tiltakið, og tað tekur Føroya Arbeiðsgevarafelag sum eitt greitt tekin um, at vilji er til at hava øll viðurskifti í rættlag. Hetta var eisini tað sum sat eftir aftaná fundin – at føroyskir arbeiðsgevarar við útlendingum í starvi fylgja kollektivu sáttmálunum og øðrum reglum, sum eru galdandi á økinum.